
A , Forum" czimü folyóirat szerkesztője felszólította Coit Hen- 
rik tanárt, hogy irjon egy czikket egy amerikai minta iskoláról. 
Szerző azt mondja, hogy talán azért részesült e megtiszteltetésben, 
mivel életének legnagyobb részét az ifjuság nevelésével töltötte el, s 
igy a mit az iskolai dolgokról s tanítási módszerről tud, azt ta- 
pasztalatból, nem pedig elmélet utján szerezte. Jóllehet az ámerikai 
nevelési rendszer különbözik a miénktől, s tanintézeteik nem hason- 
litanak az európai tanintézetekhez; mivel a nevelést is, mint min- 
den egyebet, saját viszonyaikhoz alkalmazzák: mindazáltal  érde- 
kesnek tartjuk szerző nézetét közölni, s egyszersmind alkalomszerü- 
nek is, mivel nálunk is e kérdés foglalkoztatja jelenleg a tanférfiak 
elméjét. Tanárok s tanitók, mindenesetre, sok figyelemre méltót ta- 
lálnak e czikkben, a mit a tanitásnál érvényesiteni lehet. 

E bevezető sorok után hadd beszéljen Cojt tanár. Megvallom, 
mondja, hogy saját terveim, s munkám nem mindig érték el azt az 
eredményt, a mit óhajtottam, nem azt a czélt és eszményt, a mely 
felé törekedtem. De azért mégis fejtegetésemnél a képzeletnek egy 
kis tért kell engednem, s ugy rajzolnom egy amerikai minta iskolát, 
mint a milyent az ember óhajtana látni, hogy legyen; a milyent 
legalább azok törekednek létesiteni, a kik neveléssel foglalkoznak. 
És bizonyára, a magasabb czél, mindig jobb a közepesnél, mivel az 
emberi gyengeségünket nemesebb eszmény elérésére serkenti. 

Meg vagyok győződve, hogy az önzetlen és felemelkedett szel- 
lemü kartársak rokonszenvét azokra nézve, miket elmondandó va- 
gyok, meg fogom nyerni. Mi mindnyájan egy czélra törekszünk és 
egymásnak sikert kivánunk nem csak az ujságokban s nyilvános 
alkalmakkor, hanem szivünkben is. Nemes gondolkozásu emberek, a 
kik nem keresik saját önző érdekeiket s az egyéni dicsőséget, örömmel 
fognak kezet olyan munkatársakkal, a kik a legmagasztosabb ügyet, 
az oktatás ügyét szolgálják; s csak a szeretetben s üdvös munkás- 


ságban szállnak egymással versenyre. 

A mi nyilvános iskolai rendszerünk nagyszerü az ország min- 
den részében, de én ezzel nem foglalkozom most. Csak azokra az 
iskolákra szorítkozom, a melyek egyetemekre vagy más  pá- 
lyákra készitik elő az ifjakat. Az az iskola pedig, a milyen az én 
gondolatomban van, a szó szoros értelmében — ámerikai, ámerikai 
talajon, az ámerikai szükségletekhez alkalmazva, nem pedig utánzata 
egy külföldinek bármilyen hires legyen is az. Nekünk nem lehet 
olyan iskolánk, mint a milyenek Ángliában, a  Rugby-, Eton- vagy 
Harrow-i, ha akarnók 18. És bizonyára senki közülünk, a ki ismeri 
a mi társadalmi életünket s mivelődésünk sajátos jellegét, nem óhaj- 
taná azokat hazánkba átültetni. Ezt nem azért mondom, mintha mi 
a nevelésben felülmulnók az angolokat, a németeket, vagy valamely 
más nemzetet, s nem lenne tőlök mit tanulni, hanem azért: mivel 
sem az angol iskolák, sema német gymnasiumok nem nekünk valók. 
Nekünk saját helyzetünkhez, viszonyainkhoz kell alkalmazkodnunk ; 
s azokat a tényezőket kell tekintetbe vennünk, a melyek, mint 
ámerikaikat legközelebbről érdekelnek, s a melyek közösek az em- 
berekkel minden országban, minden korban és nemzedékben. Iz 
eszmény megvalósítása nem könnyü, mert a mi társadalmi életünk- 
ben éppen ellenző áramlat van folyamatban, a mi felette megneheziti 
a siker elérését. Az átlagos emberi természetet irányozni és 1domi- 
tani kell az életnek mindenik korszakában, ha a miveltségnek ma- 
gas szinvonalát el akarjuk érni akár értelmi, akár erkölesi tekintet- 
ben; nekünk pedig meg vannak saját akadályaink s hátrányaink, a 
miket a mint tovább haladok, röviden érinteni fogok. 

Először is nekünk férfiakat kell nevelnünk. Azoknak az 
iskoláknak, milyenek az én lelki szemeim előtt lebegnek, gondot 
kell forditaniok a reájok bizott tanulóknak mindennapi életmódjukra, 
alvásukra, étkezésökre, a tanulás- és testgyakorlatra rendelt óráikra, 
és ezért bizonyos mértékben felelősök az ők physikai jóllétökért. Az 
ép test (sanum corpus) ha nem is a legfontosabb, de bizonyára az 
első tárgy a nevelésnél; és ez magában foglalja az életmód legtőbb 
részleteit, u. m. az egyszerü, de mégis jó és változatos étrendet, a 
szükséges nyugalmat és üdülést, a rendes fürdést, a fris és tiszta 
levegőt, jó világítást és fűtést. A mi gyermekeink: a jövő férfiai. 
Nekik testi egészséggel és teljes physikai erővel kell birniok, s min- 
den testszervezetöknek épnek kell lenni, hogy munkájokat teljesit- 
hessék. A férfiak legyenek férfiasok és bátrak. A mig egy kis 
mepCStbrkő emberben valódi férfiasság van, addig egy elhizott, vagy 
elkényesedett egyénben kevés vagy éppen semmi. Az ép és egészsé- 

ges testü ifjaknál sokkal inkább kifejlődik a férfiasság és az akarat 
erő, hogy a vétkes kivánságoknak és csábitásoknak ellent állhassa- 
nak. Ez okból minden eszköz felhasználandó az olyan gyakorlatok 
megkedveltetésére s ápolására, a melyek az egészséges test fejlődé- 
sét előmozdítják. A játszó helyekre, torna csarnokra éppen olyan fi- 
gyelmet kell forditani, mint a tantermekre. Egy eszményi iskola 
vezetőinek arra kell törekedni, hogy erősödjék s fejlődjék a növen- 
dék physikai szervezete, hogy könnyen ne hülhessen meg s ne kapjon 
mindjárt főfájást, s ne vegyen fel minden kis kényelmetlenséget — 
szóval legyen férfias természete. 

Hazánkban jelenleg mindenütt nagy szenvedélylyel űzik a ver- 
senyjátékokat, s éppen ezért az eredmény nem kielégítő. Az ilyen 
nagy versenyeken csak egyes kiváló athléták szerepelnek, a kik úgy 
szólva -monopolizálják az ifjui erélyt. Az általam képzelt eszményi 
iskolában csak nagy óvatossággal lenne megengedendő, hogy az ifju- 
ság egy másik intézet athlétikai elubjával versenyezzen. Diligentia 
idejében pedig semmi szin alatt nem lenne szabad más városba 
menni versenyjátékokra. Egy népes iskolában könnyen lehet clubbo- 
kat szervezni, melyek egymás között a versenyt egészségi szempont- 
ból gyakorolhatják. Hogy minő játékok legyenek, az nem olyan lé- 
nyeges ; feltéve, hogy azokban némi észszerüség van, s a csalásnak 
mindennemü formája s az ékteien orditozás ki lesz zárva. Némely 
Játékok mégis czélszerübbek, mint mások. Ilyenek például: a társas 
játékok. Tapasztalatom után itélve, én legjobbnak tartom a , ericket "- 
játékot, ") s ennek a gyakorlását javaslom. Az igaz, hogy angol- 
játék, de a midőn ámerikaiak játszodják, ámerikai játék lesz. 
A cricket minden más játékok között legnagyobb befolyással van 
amaz erkölcsi tulajdonságok fejlesztésére, a melyek a férfiasság he- 
lyes ismeretére vezetnek. Azonban részletekbe nem bocsátkozom. A 
módozatok kivitele az iskola vezetőkre bizandó, a kik eltalálják, hogy 
mikép lehet elérni az óhajtott czélt,a nemes jellem fejlesz- 


1) Cricket, angol nemzeti labdajáték, melyet nemcsak a nép minden 
rétegében, hanem a felső körökben is kedvelnek. Egy-egy oldalon rendesen 
11-en vannak, de kevesebb számmal is folytatható. A játszók részint labdával. 
részint labdaverővel vannak ellátva és a labdások főfeladata az, hogy a w)c- 
ketteket (földbe szurt kis botocskák) feldöntsék, mig a labdaverőkkel ellá- 
tott játszók ugyanezeket a vicketteket védelmezik, ugy hogy a dobott labdá- 
kat, amennyire csak lehet elütik. A labdások és verők játék közben váltakoz- 
hatnak. Mindenik pártról választnak egy bivót (umpire), kinek ismernie kell 
tüzetesen a játék szabályait s vitás kérdésekber tartozik itélni. 

tését. Az ifjuság fegyelmezésében a legcsekélyebbnek látszó dol- 
got sem kell kicsinyleni, vagy mellőzni; mert azok, a kik durvák és 
trágár beszédüek, csalfák, önzők és alattomosok a játékban, éppen 
olyanok lesznek mindenütt, az iskolában úgy mint otthon s a tár- 
sadalomban. Igen nagy nyereség egy gyermekre nézve korán meg- 
tanulni azt, hogy a legyőzetést a versenyben nemesen türje; s hogy 
az olyan előnyöket, melyeket csak az igazság feláldozása, Zlge 
vagy protectio által lehet elnyerni, megvesse. 

E tárgygyal szoros kapcsolatban áll az a harcz, melyet a mai 
elkényesedett korral meg kell vivni. És ez a kényszer-harcz az esz- 
ményi iskolát s annak vezetőit az embereknek egy nagy része előtt 
népszerütlenné teszi. Mert az apák s különösen az anyák nagy része 
azt hiszi, hogy a szeretetet legjobban ki lehet mutatni az által, 
hogyha gyermekeiket megtömik mindenféle nyalánksággal, zsebjei- 
ket kibéllelik pénzzel, hogy igy megkönnyitsék nekik az iskolai élet 
nehézségeit. A valódi férfias nevelésnek legnagyobb akadálya a szü- 
lőknek az emlitett téves felfogásából keletkezik. Az olyan szülők, 
kik saját fegyelmezetlen szokásaikból itélnek, kevésbé "gondolnak 
arra, hogy igy dédelgetni és kényeztetni az állati természetet a gyer- 
mekben, annyi mint gyengiteni az akaraterőt az erkölcsi czélok el- 
éréseért való küzdelemben; és olyan magvakat vetnek el, a melyek- 
ből a tehetetlenség gyümölcse kél ki, a mely pedig nem tud ellen 
állani a féktelen és a jellemet megrontó vágyaknak. Egy perczig 
sem szabad szem elől tévesztenünk, hogy az igazi férfiasság, 
mely méltó e névre, csak ugy jöhet létre, ha anövendék megtanulja 
határozott ,nemet" mondani önmagának, rosz hajlamainak, vétkes 
vágyainak, feed elvtelen barátainak. Megtehetünk mindent az 
értelmi tehetség teljes kimüvelésére, de munkánk csak abban az 
arányban éri el a sikert, a milyen arányban a valódi férfiasság eme 
főelveit kifejtettük az ifjakban. 

De az iskola főképen az értelmi tehetségek előkészítésével és 
fejlesztésével foglalkozik. Ezeket kell gyakorolni, erősíteni és fejlesz- 
teni. , Doce, disce, aut discede. (Tanits, tanulj, vagy távozz!) , A fel- 
vett tanulmányoknak, tanitási módszereknek és alkalmazott rend- 
szabályoknak főleg csak abban a mértékben van becsök, amennyiben 
bizonyos szokásokat teremtenek; a mennyiben eszközül szolgálnak az 
emlékezet, okoskodás, képzelet és a felfogó tehetségek fegyelmezésére. 

Tizezer ifju közül alig válik ki egy , Admirable CGriekton s 


§) Crichton Jakab, skót csodaszülött meggyilkoltatott 1583-ban, , Ad- 
mirable" előnevet kapott. 

(csodálatos Crichton), de ezen nincs is miért buslakodni; ha- 
nem százból kilenczvenkilenez lehet értelmes ember, ha megta- 
nitjuk az ismeret méltánylására, saját tudatlanságuk belátására, 
s felkeltjük bennök az ösztönt arra, hogy önmagok is tegye- 
nek valamit azoknak a kevesbitésére. Mostanában az emlékezet 
gyakorlatát, elég helytelenül, kezdjük elhanyagolni. A könyvnélkül- 
való tanulás régi rendszere ellen, s hogy az iskolai tanulmányok 
eredményében a fő tényező az emlékezés lenne: nagy mozgalom in- 
dult; pedig a gyakorlott és biztos emlékező tehetség nélkülözhetet- 
len kellék az ismeretek megszerzéséhez. Másfelől a felfogó és gon- 
dolkodó tehetségek műveléséről igen sokat beszéltek és tulozva ir- 
tak. A gyermeknek elemi oktatása nagyobbrészét az emlékezés utján 
kell nyernie. A fődolog az, hogy a növendék kezébe a legjobb és 
leghasználhatóbb formulát, a legvilágosabb és leghatározottabb sza- 
bályokat kell adni, hogy a nevelés első folyamában magát gyakorol- 
hassa; s hogy a figyelem és biztosság szokásait elsajátithassa, mert 
ezek nélkül a tanitó fáradozásának nem lesz gyakorlati eredménye. 
A Ouintilian által felállított szabály most is érvényes :,Non ut in- 
telligere, sed ne omnino non intelligere non possit, curandum." Nem 
csak arról kell gondoskodni, hogy a gyermek értsen, hanem arról is, 
hogy ne legyen lehetséges, hogy ne értsen. 

A nehézségek nálunk jelenleg, ugy látszik, abból származnak, 
hogy az ifjak tehetségeit tulbecsüljük, s következőleg igen megter- 
heljük a tantárgyakkal. A növendékek nagyrészernem tanulhat meg 
nyolcz vagy tiz tantárgyat egyszerre jó eredménnyel. Az a törekvés, 
hogy egyszerre oly sok tárgyat felölelünk, felületességre vezet. A je- 
les minősültségü, lelkes és ihletett tanitók száma ritka. A tanitás 
mestersége éppen olyan adomány, mint a művészet. Anyelv és a ma- 
thematika most is éppen olyan két fő eszköz az értelem  fejleszté- 
sére, mint volt a Bacon idejében. Az egy általános tévedés, hogy: 
, minden tárgyat egyszerre kell tanulni; nem először egyet, aztán 
egy másikat; nem egyet jól, hanem sokat rosszul," 

Czikkem keretébe sok mindent felvehetnék, de csak két do- 
logra szoritkozom. Az egyik: a eczél, a melyre törekszünk; a má- 
sik: a módszer, a melyet használandók vagyunk. A cezél: az ér- 
telem műüvelése, fejlesztése. Sokan ugy vélekednek, hogy a czél a 
nevelésben, a hasznosság, értve alatta olyan pályát, a melyen azon- 
nal jövedelemhez juthatunk. Ámde a mi idealis iskolánkban az 6r- 
telem fejlesztése maga a eczél, és semmit sem tartunk eszkorlatabb 
dolognak, minthogy az emberi természet értelmi részéhez erőt, szépsé- 

get és hatalmat kölcsönözzünk. Ez eldönti azt a kérdést, vajjon van-e 
becsök a classicus tanulmányoknak. Ezek a mai anyagias irányu 
korban és az olyan társadalomban, mely a vagyont tekinti legfőbb 
jónak (summum bonum) s megveti az olyan pályát, mely nem vezet 
egyenesen a meggazdagodáshoz, népszerütlenné válnak. De azoknak, 
kik át vannak hatva a nevelés szeut ügyétől, magasabb látkörrel 
kell birniok. Nem érdemes a szellemi miveltség egyik eszköze, a 
görög nyelv becse felett olyan emberrel vitatkozni,-a ki Homer műü- . 
,A gondolat és beszéd elválaszt- 
hatatlanok." Mi az ,irodalom" alatt a gondolatnak nyelvben való 
kifejezését értjük ; SSZSÓnÁGÍ alatt pedig az eszméket, érzelmeket, 
nézeteket, s az emberi észnek egyéb működéseit. Téves felfogás azt 
hinni, hogy a. füvészet vagy élettan kitünően gyakorlati tanulmány, 
és bizonyára az, a ki kizárólag erre szenteli magát, meglehet a his- 
tóriai tanulmányt, mint legpraktikusabbat, jelentéktelen tárgynak 
fogja tekinteni. Mert ha az elmebeli tehetség valamelyikét nem rendsze- 
resen használjuk és fejlesszük, az eredmény éppen olyan lesz, mint 
a mikor testünk valamelyik tagját vagy szervezetét rendkivüli mér- 
tékben kifejlesztettük Az eszményi iskolában arra törekszünk, hogy 
az összes elmebeli tehetségek rendszeresen és öszhangzatosan fej-- 
lődjenek. Miután a növendék az olvasás és irás első nehézségeit sa- 
ját anyanyelvén legyőzte, tanulmánya az értelem fejlesztésére irányul. 
5 ha a nevelés kedvező körülmények között történik, az eredmény 
az lesz, hogy bárimely helyet becsülettel fog betölteni és bármely 
tárgyat könnyüséggel kezelni. ; 

- A mi a tanítási módszert illeti, az a tanitóknál változik. 
Mr. Thring nagy sulyt fektet az articulatiora. (hangszótagolás; vilá- 
gos, határozott kiejtése az egyes hangoknak és szótagoknak) Figye- 
lem és pontosság: lényegesek bármely módszernél. Az alapos ké- 
szültségü, megnyerő módoru, önzetlen, részrehajlatlan s hiuságtól ment 
tanitó megnyeri a növendékek bizalmát, s e tulajdonok által vezeti 
s oktatja őket, nem pedig ex officio. A hanghordozás, szép előadás 
szintén lényeges tényezők a tanitásnál. A nyers, visitó, vagy duny- 
nyogó, selyp és dadogó beszéd éppen olyan fárasztó és kellemetlen 
az ifju, mint az öreg hallgatóra nézve. A tiszta, világos és szép elő- 
adás ragadja meg leginkább az ifjak figyelmét, s igy a tanitónál e 
nélkülözhetetlen kellék elsősorban veendő tekintetbe. A tanitó 
a mivelt osztályhoz tartozván, nem szabad bizonyos vidéki szoká- 
sok vagy tájszólás szerint beszélni, mert a tanulókra is elragad. 

A mint emlitettem, az Baját leirt iskola tisztán ámerikai, 


véből soha egy sort sem olvasott. 


ESZMÉNYI KÖZÉPISKOLA, 261 


és czélja hogy amerikaipolgárokat neveljen. Ez azt teszi, hogy ifjaink 
loyalis szeretettel ragaszkodjanak hazájukhoz; alaposan ismerjék an- 
nak földrajzát, történelmét, kimerithetetlen gazdagságának forrásait 
s jövendőbeli nagyságának eszméjét. Ez magába zárja, hogy a reá- 
jok, mint ámerikai polgárokra várakozó nagy felelősség ideáját lel- 
kökbe kell oltani. Főkötelességökké kell tenni, hogy odaadólag szol- 
gálják hazájokat s igyekezzenek annak jóllétét előmozdítani mun- 
kásság és nemes példaadással, mint a kiknek a nemesi levelök a 
férfiasságban, munkásságban és jellemben áll. Némely honfitár- 
sainknak külföldön való esztelen magaviselete, ösztönözze arra mi- 
velt polgártársainkat, hogy a hasonló tévedéseket kerüljék; s hazá- 
juk iránti tiszteletüket mutassák ki szerény magaviselet által, ske-; 
rüljenek minden külső és hiu fitogtatást. 

Iskolánkban, mindenek felett olyan szellem legyen az uralkodó, 
mely nem imádja a gazdagságot; a mely a tisztelet koszoruját csak 
a szorgalomnak, becsületes munkának és a valódi érdemnek nyujtja 
a mely tisztelettel hajol meg a takarékosság és egyszerü életmód 
hanyatlóban levő erénye előtt. A loyalis szokás, gondolkozás, beszéd 
és cselekedet a legnagyobbb áldás az ifjakra nézve, mint a melyek 
által sajátíthatják el csak az igazi mivelt emberek, valódi gentle- 
man-ek főjellemvonását, a minden dolgok között a legszebbet a vi- 
lágon: az igazi caractert. Miután a helyes gondolkozásu szülők 
nagyrésze inkább akar gyermekéből finom miveltségü, mint félszeg 
tudóst vagy gazdag üzletembert nevelni, az eszményi iskolában mü- 
ködő tanférfiaknak e czél elérése legyen a főtörekvésök. Az iskolai 
fegyelmezésnél a főelv az legyen, hogy a növendékekkel ugy kell 
bánni, mintha mind gentlemanek volnának, vagy gondoljuk, hogy 
azok lesznek; adott szavukat bármely esetben el kell hinni, mind- 
addig, a mig megbizhatatlanoknak nem találjuk; az elkövetett hi- 
bát, rendetlenséget nem szabad árulkodó utján fedezni fel; mert igy 
a legroszabbak is tartózkodnak az árulkodástól, s jellemök meg fog 
változni. A felelet saz irásbeli vizsgálat alkalmával való csalás a leg- 
szigorubban büntetendő. A tanulók véleménye és közérzülete az ef- 
féle dolgokban nagyon is laza és tágértelmü; pedig az olyan tanuló- 
ból, a ki rendesen csal, ugy a tanteremben, mint azon kivül, soha 
se lesz igazi gentleman. Talán egyike a legnagyobb feladatoknak s 
próbáknak e tekintetben az egyenlő igazságszolgáltatást "megtartani, 
t. i. hogy a vásott, rosz magaviseletü és durva lelkületü  növendé- 
ket — pedig akiről megvagyunk győződve, hogy ilyen — hogy éppen 
olyan bánásmódban részesítsük, mint a kifogástalanokat; hogy ha- 

ragosan vagy nyersebb hangon ne mondjunk vagy tegyünk valamit, 
mikor ugyanazon osztályban sok romlott és elvetemedett tanuló van, 
a kik hálátlansággal viszonozzák türelmünket. De a kik a nevelés 
magasztos munkájával foglalkoznak, elsősorban önmaguknakis gen- 
tlemaneknek kell lenniök, nem csak külső látszatra, hanem ben- 
sőleg egész lényökben, természetökben, modorukban, szokásaikban, s 
birniok kell az önmegtartóztatás és önuralom erejével. 

Egy valódi mivelt embernek ismertető jellemvonása az, hogy 
sohasem okoz másoknak fájdalmat, kellemetlenséget. Eppen ezért a 
meggondolatlan növendékek szivébe kell csepegtetni a mások érzel- 
mei iránt való jóindulatot, a nők iránti udvariasságot és előzékeny- 
séget; az idősebbek iránt való tiszteletet, mások jogának a becsü- 
lését, az erőtelenek és gyámoltalanok iránt való gyöngéd figyelmet 
s az oktalan állatok iránti kiméletet. Ilyen szellemben kell. az esz- 
ményi iskolában müködni, s azok, a kik igy cselekesznek, meg 
fogják látni, hogy növendékeik követni fogják oktatásaikat, s nem 
csak azon lesznek, hogy vásott társaikat illedelemre utasítsák, ha- 
nem tanulnak is. , Fenkölt gondolkozás, nyájas beszéd, udvariasság, 
nemes dicsvágy és igazságszeretet együttesen: alkotjákaz embert." 
Mert végre is, a jellem többet ér minden szerzeménynél; és az 
eszményi iskola azt czélozza, hogy szilárd és nemes jellemeket 
fejlesszen. De mikép lehet e czélt legjobban elérni? A lelkiismeret, 
az öntudat nevelése által. Az ember erkölcsi életének első szabálya, 
hogy ugy tisztelje lelkiismeretét, mint királyát. A lelkiismeret mi- 
velése a nevelésnek legfőbb alkatrésze. E mivelés kétféle: alanyi, 
a mely a cselekedet forrásait a rosz szokások és befolyásoktól tisz- 
tán tartja; tárgyilagos, mely ama , világosságot", mely minden 
embert megvilágit, annyira közel hozza a gyermek szivéhez, a meny- 
nyire csak lehet, a mig a kötelesség érzete uralkodik felette s szi- 
vének minden dobbanása az égi hangokra hallgat. A lelkiísmeretnek 
ilyen irányban leendő fejlesztése nehéz feladat, miután a családi 
nevelés nagyon tökéletlen; s igy sok fegyelmezetlen s elkényezte- 
tett növendékkel kell kinlódni. E nagy kérdést illetőleg, hogy mi- 
kép tanitsuk a növendékeket lelkiismeretök tiszteletére, s hogy a 
kötelesség érzet előttök a legfőbb legyen, két eszközt tartok hatha- 
tósnak: a személyes befolyást és törvényt. Semmit se le- 
het kezdeni befolyás nélkül, és semmit se lehet bevégezni törvény 
nélkül. E két tényező segélyével s a mély vallásos érzés gondos ápo- 
lásával: a lelkiismeret kifejlődését nagyban elő lehet segiteni. Az 
egész ember testből, lélekből és szellemből áll; és a nevelés akkor 

hiányos lesz, ha hármas természetünk bármelyik részét elhanyagol- 
juk. Éppen azért, mint kifejtettem, összhangzatosan kell fejleszteni 
mindeniket. 

Az ugynevezett gyakorlat emberei, ha végig olvassák e 
czikket, talán mosolyognak az általam rajzolt eszményi isk o- 
lán; s azt fogják mondani. hogy: ,az igenis jó az emberi 
természet mindennapi táplálékául; és hogy jobb kevésbé 
magas czél felé törekedni, melyet könnyebben el lehet érni, mint 
erőt vesztegetni, a mikor ugyis legyőzetünk". De a , legyőzöttekből 
sokszor lesznek győztesek." , Sic itur ad astra" és csak is igy. 


Kovács János. 


AZ UNITÁRIUS VALLÁSKÖZÖNSÉG ZSINATI. FŐTANÁCSÁNAK 
TOROCZKÓN 1891. AUG. 23., 24.. 25-IK NAPJAIN TARTOTT 
GYŰLÉSE. 


MLGS. DÁNIEL GÁBOR FŐGONDNOK MEGNYITÓ BESZÉDE. 


Méltóságos és Főtisztelendő Zsinati Főtanács! Örömmel üd- 
vözlöm a zsinati főtanács tisztelt tagjait. Jelentőségét emeli ezen 
gyülekezetnek ezen regényes fekvésü Toroczkó, az unitárius hitnek 
rendithetetlen vára, emeli a lakósság eredeti jellege, vallásos buz- 
galma, társadalmi miveltsége, mely iskolájában már akkor hatható- 
san nyilvánult, midőn hazánk nagy részében, legalább magánál a 
népnél, a tanulás vágy még alig ébredett fel. Koszorús költőnk mél- 
tóan választotta , Egy az Isten" czimű regénye tárgyául ezen közsé- 
get. Elismeréssel lehetünk a Torda-Aranyos és Kolozs-Doboka egy- 
házi köreink iránt, hogy ezen zsinati gyülekezetünk helyéül ép 
ezen regényes fekvésü és vallásos buzgóságu bányavárost jelelte ki 
és ezt annál helyesebben tette, mert az 1802-ik év óta zsinat nem 
tartatott ezen ekklézsiánkban. Köszönet érte Toroczkói ekklézsiánk- 
nak is, mert a zsinati gyülekezet alkalmatlanságát az érzi első sor- 
ban. Minden ily összejövetelnél a vallásos buzgóság felújul lelkünk- 
ben. Ez éltető lelke egyházunknak. 

Gyakran nyilvánul az áldozatkészségben is, mert valamint az 
ember lélekből és testből áll, ugy a mi egyházunk életét a szellemi 
és anyagi erő fejleszti és e két tényezőnek összhangzó működése 
tartja azt fenn. E tekintetben megnyugvással nézhetünk jövőnk 
eleibe, mert ha rohamos fejlődés egyházi életünkben nem mutatkozik 
is, de annál természetesebb és megnyugtatóbb azon fokozatos ha.- 
ladás és vagyoni gyarapodás, mi egyházi életünkben nyilvánul. Jeléül 
ennek hivatkozom a tárgysorozatban jelzett adományokra. Ezek kö- 
zött pedig a két legnagyobbra, melyeket Derzsi János és Kovács 
Dénes tettek. 

Ha a mindenható az illetőket utódokkal nem áldotta meg, 
maradandóbban neveiket nem örökithették volna meg, mint azon 
nemes tények által, "melylyel a szorgalmuk és fáradságuk utján 
gyüjtött vagyonukat azon egyháznak hagyták, melynek kebelében 
születtek és éltek. Igy örökítették meg mindnyájan neveiket és 
emeltek magoknak oly maradandó emléket, melyet a mi és utódaink 
hálája örök időkre fenntart, mert azt hiszem mindnyájunk erős 

meggyőződése egyházunknak örök élete. Ezt Isten segedelme után 
biztosítja a mi buzgóságunk. Nem törekszünk mi a hódításra. Gya- 
rapodik amúgy is kis sergünk, melyet erőssé tesz az egyetértés, a 
világi és egyházi tagok összhangzó működése, nem annyira a lélek- 
számban, mi hazánkban most is alig mulja felül a 60.000-et, látom 
én az erőt, mint a szellemi fejlődésben és áldozatkészségben. 

Iskoláinkat, mint az unitárius szellem és mivelődés eszkö- 
zeit folytonosan kell fejlesztenünk. Ha népiskoláinkat tekintjük, azok 
részben ugyan községjek, de a haladást egyiktől sem tagadhatjuk 
meg. Azonban, kivált a községiekben a vallás tanításra kiváló gond 
fordítandó, nehogy a községi jelleg azt háttérbe szorítsa, különben 
is már a zsenge korba bé kell oltani a gyermekbe a vallásos buz- 
góságot és erkölcsiséget, mely lét alapja nem csak az egyháznak, de 
a társadalomnak is. 

Kolozsvári főtanodánk magasabb szinvonalra emelését az 
állammal közelebb létrejött szerződés elősegíti. Ez anyagi helyzetünk 
miatt elkerülhetetlen volt. A tanerők nevekedése, tanáraink fizetésé- 
nek 1000 frtra emelése, a helyiség kibővítése, mely nem kis áldo- 
zatba kerül, nagy lépés a haladásra. Oda kell törekednünk, hogy 
tanáraink fizetése kedvezőbb körülmények között az állami tanáro- 
kéval egyenlővé tétessék. Ez biztosítaná a legjobb erőknek számunk- 
ra leendő megnyerését és megtartását. Bár segíthetnénk mielőbb a 
sz.-kereszturi és tordai tanárok sorsán is, kiknek javadalmazása nem 
áll arányban a kolozsváriakéval, annál kevésbbé a mai kor igényei- 
vel. Javadalmazásuk csaknem airnoki fizetésnek felel meg, holott e 
kettőnek minősítése és társadalmi állása között nagy a különbség. 
A sz.-kereszturi tanodánknak is meg van a kulturalis és nemzetiségi 
hivatása. Tévednek tehát némelyek, kik ellenkező nézetet vallanak és 
ez csak a helyzet nem ismeréséből eredhet. Ezeknek felfogásuk sze- 
rént csaknem felesleges  Sz.-Kereszturon egy tanoda, minekutánna 
Sz.-Udvarhelyt három főtanoda van. Ezen állítást, ki a viszonyokat 
alaposabban ismeri, könnyen megczáfolhatja, ugyanis Sz.-Udvarhelyt 
a két felekezeti főtanoda zsúfolva van, a főreal iskola létszáma a 
120-at meghaladja és ha megtekintjük a sz.-kereszturi tanodánkat, 
láthatjuk saját szemeinkkel a tultömöttséget és nem csak unitárius, 
de más felekezetű tanulókat, úgy azok között több szászt és románt. 
A statistikai adatokat frázissal megczáfolni nem lehet. Jeles emberek 
vetették meg készültségöknek alapját ezen tanodánkban. Annak lá- 
togatása meg a mellett bizonyit, hogy hivatásának megfelel és ha 
némi hiányok mutatkoznak is, az a tanerő számának csekélységében 
keresendő, melyen a VI. tanári szék állandósításával segítve lesz. 
De fel kell állítanunk a VI-ik osztályt, melyre már az alap csaknem 
meg van. 

A mult évben §Sz.-Kereszturon tartott értekezleten, melynek 
vezetésével csekély személyem tiszteltetett meg, ez iránt oly lelke- 
sedés tünt fel, mely minden tanügybarát keblét örömmel töltötte 
el, mely nem csak hitrokonainknál, de a helybéli más felekezetüek- 
. nél is nyilvánult. Nemde ezen hangulat igazolja előbbi nyilatkozataim 

valódiságát. De hát miben találjuk okát annak, hogy mind a sSz.- 
kereszturi, mind a sz.-udvarhelyi tanodák oly látogatottak ? Oka en- 
nek azon tanulási vágy, mely Udvarhelymegye lakóit, általában a 
székelységet áthatja és azon csekély kiadás, melylyel a szülők fiaikat 
ezen tanodákban tanittathatják. h : 

Azonban meg kell jegyeznem, hogy a sz.-kereszturi tanulók 
ellátási költsége a sz.-udvarhelyinél sokkal csekélyebb és épp ez 


ösztönzi Sz.-Keresztur vidékének lakóit — ezen vidék alatt pedig 
Háromiszék vármegyét is beleértem — a VI. osztály felállításának 
sürgetésére. I 


Különben ez nem új eszme, ez már ezelőtt több évekkel merült 
fel, midőn ezen tanodánk épületét, mondhatni magán adakozásból 
kibővitettük, sőt némelyek csak ennek reményében segítették elő 
törekvésünket. De ez szükséges, tekintettel a minősítési törvényre 
is, mert, mint például a községi és körjegyzői minősítés hat gym- 
nasialis osztály végzéséhez van kölve. Tapasztalásból tudom, hogy 
akárhány öt osztály végzett jóravaló egyén ohajtana jegyzői állást, 
de a törvényes minősités hiánya miatt ettől el van zárva. 

Némelyek paedagogiai és társadalmi mivelődési szempontból 
nem párrolják a VI. osztály felállításának eszméjét, de ezt sem tar- 
tom helyes nézetnek, mert a szülők nagy része alig levén képesek 
a kolozsvári tanitás költségeit fedezni, fiaikat az V. osztály végez- 
tével haza viszik. Kétségbe nem vonom, miszerint Kolozsvárt a ta- 
nulóknak több alkalmuk van a társadalmi miveltség elsajátítására, 
de ki ez iránt fogékony, később kezdve is elsajátíthatja. Ellenben, 
kit anyagi helyzet nem gátol, ha sz.-kereszturi tanodánk VI. osz- 
tályú lenne, már az ötödiknek végeztével is felkeresné kolozsvári 
főtanodánkat. 

Mind ezeket helyén láttam felemlíteni, mert a sz.-kereszturi 
tanodánk kibővítése úgy egyházi, valamint kulturalis szempontból 
igen lényeges kérdés, nem csak én, de minden székely unitárius 
egyén oly nagy sulyt fektet erre, miszerént azzal mennél gyakrabban 
kell foglalkoznunk. Ha szintén ez ügy jelenleg tanácskozás tárgyát 
nem is fogja képezni, mert a tárgysorozat szerint még csak a ha- 
todik tanári állás és nem a VI. osztály ügye kerül szőnyegre, meg 
kellett ezen alkalmat ragadnom nézetem sőt meggyőződésem közlé- 
sére és egyuttal kifejezést adni azon hangulatnak és ohajtásnak, 
melynek már gyakran voltam tanuja. Lélekemelő ünnepélylyel szen- 
teltük fel a mult évben budapesti templomnnkat. 

Főbb vágyam egyike teljesült, midőn megvalósulva láttam a mi 
diszes budapesti palotánkat. Korszak alkotó esemény ez egyházi éle- 
tünkben, mert, ebben látjuk biztositva az ország szivében papi állá- 
sunk és eklézsiánk jövőjét. Udvarhely vármegyében van a zöme a 
legerősebb gyökere a magyar unitáriusoknak és annak székvárosában 
még sincs templomunk. Már 1873-ban terveztük egy épületes telek 
megvásárlását, de az pénzhiány miatt elmaradott, azonban a köze- 
lebbi időben ottani hitrokonaink áldozatkészségéből egy szerény kis 
házat vásároltunk, melyben tartjuk az isteni tiszteletet. Azt hiszem 

hitrokonaink általános nézete egy unitárius templomnak §Sz.-Udvar- 
helyt leendő épitése 

. . — Ennek jelentőségétől áthatva a sz.-udvarhelyi eklézsiánk tag- 
Jaival és köri esperesünkkel tanácskozva elhatároztuk ezen eszmének 
megvalósitására a szükséges lépéseket megtenni, megnyerni ennek 
főpásztorunkat és hitrokonaink összeségét, meggyőzve arról, hogy 
ezen eszmének megvalósítását ne tekintsék csak a sz.-udvarhelyi 
csekély eklézsia, hanem az egyetemes egyház ügyének. Ennek kifo- 
lyása volt, azon folyamodvány, melyet az illető eklézsia egyházi kép- 
viselő tanácsunkhoz beadott és azon felhivás, melyet én, állásomból 
kifolyólag az egyházi körökhez az esperesek utján intéztem. Az eszme, 
mint értesülve vagyok, élénk visszhangra talált, birom a főtisztelendő 
püspökünk igéretét is, hogy annak megvalósításában hathatósan fog 
támogatni. Czélunkat azonban csak ugy érhetjük el, ha mindnyájan 
tehetségünk szerint ennek létre jöhetését anyagilag elősegítjük. Melyet 
melegen ajánlok hitrokonaink becses figyelmébe azon reményben, hogy 
áldozatkészségükbe csalódni nem fogunk. 

ögyetemes egyházunk pénzkezelése rendben van, értékeink je- 
lentékeny része fekvő birtokban van befektetve. Alamori birtokkal 
szerencsés vásárt tettünk, mint erről a mult évben a főtisztelendő 
püspök urral a helyszínén személyesen meggyőződtünk, megjárván 
az egész birtokot. Általában "megnyugtatónak találom, hogy vagyo- 
nunk jelentékeny része fekvőségben van elhelyezve, melyek az ujab- 
ban hagyományozott birtokokkal növekedtek. — Mindezekről részletes 
előterjesztések fognak tétetni, ezért feleslegesnek tartom ezen külön- 
ben igen lényeges tárgygyal bővebben foglalkozni. 

Egyes eklezsiáink vagyoni állása is fokozatosan javul ugy a 
vagyon kezelés 15, melyre nézve az ellenőrzést mennél hatályosabban 
óhajtandó gyakorolni. Több helyt kepemegváltási alapok létesültek. 
Bár e téren nagyobb lenne a haladás, mert ez biztosítaná belső em- 
bereink jövőjét, kik közül többeknél valódi áldozat a nélkülözéssel 
járó egyházi szolgálat, pedig örömmel constatáljuk, hogy a közelebbi 
években is jeles fiatal lelkészemk hirdetik az egy igaz Isten igéit. 
Ezek mind megannyi oszlopai egyházunknak, kik midőn a sorsukat 
átadják az egyháznak, ennek lenne hivatása azt biztositani. De e 
tekintetben ezuttal csak az egyes eklezsiák áldozat készségére tá- 
maszkodnak. 

Nagy sulyt fektetek az angol és amerikai unitárius hitrokona- 
inkkal való egybeköttetésünkre, mely gyakran oly melegen nyilvánul, 
mikép annak hason módoni  viszonzását, ha szintoly érzéstől vagyok 
áthatva, szavakban kifejezni képes nem vagyok. — Bámulom buz- 
góságukat, mely elenyészteti a távolságot, mely bennünket elválaszt, 
elenyészteti a fáradságot, midőn ünnepélyes egyházi gyüléseinken 
minket személyesen felkeresnek, büszkék lehetünk azon elismerésre, 
melyet ily alkalommal kifejeznek. Szolgáljon ez nekünk buzditásul 
és fokozza buzgóságunkat és egygyüttartásunkat. ; 

Legyen a jóban akaratunk egy, mert ba hazánkban széttekin- 
tünk önerőnkre való utalásunkról meggyőződhetünk és ha szintén 

hitsorsosaink egy része különböző foglalkozás miatt hazánkban el- 
szórtan él, igyekezzenek ezek is tömörülni, de semmi esetre ne fe- 
lejtkezzenek el azon kapocs ápolásáról, mely egyházunkhoz füzti. 

Fogadják mindnyájan őszinte szives üdvözletemet és midőn 
azon óhajtásomat fejezem ki, hogy tanácskozásainkban egyedül egy- 
házunk érdeke vezéreljen, ezen zsinati főtanács ülését megnyitottnak 
nyilvánitom-. E lelkesen fogadott beszéd után felolvastattak az E. K. úl 
jelentései. 


I. Püspöki jelentés. 
Méltóságos és Főtisztelendő Zsinati Főtanács ! 


Midőn jelen zsinati főtanácsunknak tizenötödik évi jelentésemet 
megteendő vagyok, mindenek előtt a legmélyebb hódolat érzésétől 
eltelve hozom tudomására azt a már többször megujult fejedelmi 
legmagasabb kegyet, mely szerint Urunk, Királyunk a f. évben szent 
báromsági eklézsiánknak isk. építési czélra 100 :/. egyszáz frtot ke- 
gyeskedett legmagasabb magánpénztárából adómányozni. .Ha tfokoz- 
ható lenne keblünkben 0 cs. és apost. kir. Felsége legmagasabb 
személye iránti alattvalói hódolatunk, bizonyára ez ujabb fejedelmi 
tény is még fokozná azt. Isten, a királyok királya tartsa meg hosz- 
szasan a magyar szent koronának e dicső hordozóját, hogy láthassuk 
uralkodásának fényes jogara alatt hazánknak és nemzetünknek még 
számos nagy és boldogságot árasztó fejleményeit. E legmagasabb kegy- 
adományt esperesi úton illető eklésiánk pénztárába azonnal elkül- 
döttem. 

Es ezzel áttérek rendes évi jelentésemre : 

]. Belső emberek változása: . 

a) Lelkészeknek rendeltettek: Pál Ferencz recsenyédi lelkész 
H.-Oklándra. Kovács Imre lelkész-jelőlt H.-Keményfalvára, Gál József . 
lelk. jelölt Recsenyédre, Székely Zsigmond pipei lelk. Kálnokra, Györfi 
Ferencz énlaki lelk. Szt.-Mihályra, Kozma Dimén firt.-váraljai lelk. 
Enlakára. Fekete Domokos datki lelk. Pipére, Göncz Mihály lelkész 
jelölt Firtos-Váraljára. 

b) Segéd-lelkésznek: Máté Lajos lelk. jelölt. Dicső-Szt.-Mártonba. 

c) Isk. mestereknek, illetve tanitóknak: Katona Mihály al-simén- 
falvi isk. mester Korondra, Szász Ferencz korondi isk. mester A.- 
siménfalvára, József Dénes bözödi isk. mester Dombóra, Kádár János 
okl. néptanitó Abrúdbányára (uj állomás), Kozma Bálint Miklós, okl. 
néptanító másodtanitónak Szabédra (uj állomás), Török Ferencz nyo- 
máti isk. mester Bözödre, Benkő János, gymn. tanuló Kis-Adorjánba 
lévitának, Gyarmati Dénes okl. néptanitó Nyomátra, Fábián Dénes 
okl. néptanitó-jelölt Hódmező-Vásárhelyre (uj iskola). 
vátátós d) Urességben vannak a bordosi, bözöd-ujfalvi, datki, szőkefalvi 
és kilyéni lelkészi, alsó-boldogasszonyfalvi mesteri és Bölönben egy 
tanitói állomások. : 

e) Nyugalomba léptek: Varga Zsigmond, h.-keményfalvi, Sándor 


Ferencz oklándi, Ütő Dániel kálnoki lelkész és Kisgyörgy József dom- 
bói isk. mester afial. 

f) Meghaltak: Török Sámuel szt.-mihályi esp. lelkész és Vitális 
Domokos bölöni tanitó afiai. 

2. Lelkészi szigorlatot tettek: Máté Lajos és Kovács Imre jó, 
Kis Aladár elégséges, Józan Miklós és Pázsint Mihály jeles ered- 
ménynyel. Alkalmazás nélkül jelenleg is csak 3 papjelölt, ürességben 
ellenben 5 papi állomás lévén, az E. K. Tanácscsal egyetértőleg kény- 
telen voltam ezuttal is úgy intézkedni, hogy a mult isk. évben vég- 
zett négy papnövendék a f. év szeptember havában már szigorlatot 
tehessenek s igy az ürességben levő papi állomások a lehetőleg be- 
töltethessenek. 


Kapcsolatban a papjelöltekkel örömmel említem meg, hogy Gálfi 
Lőrincz Oxfordban levő papjelöltünk a második tanévet is Manches- 
ter-New-Collegeban a legjobb sikerrel végezte, sőt a közvizsgálatok 
alkalmával egy irásbeli dolgozatáért jutalomban is részesült, a mi az 
első eset Angliában tanuló magyar ifjainkra nézve. Gálfi Lőrincz még 
egy évet fog Oxfordban tölteni. Az előzmények után teljes remé- 
nyünk lehet rá, hogy azt is a legjobb sikerrel fogja felhasználni. 

Papnöveldénkre nézve mult évi jelentésemben egy tervezet ki- 
dolgozását és előterjesztését helyeztem vala kilátásba. Tekintettel 
azonban arra, hogy zsinati főtanácsainkra csak a legkevésbbé halaszt- 
ható űgyek hozandók és e zsinati főtanácsunknak amugy is elég el- 
intézendő dolga lesz, jobbnak láttam e tervezet elkészítését egy kö- 
vetkező egyházi főtanácsra halasztani. 

3. Az anyakönyvi és népesedési kimutatások szerint egyházunk- 
ban 1890-ben: 

A) Kereszteltetett: a) fúr csi u. 1102 
b deoAughutustl04 
együtt . 2114 
kevesebb 148-al, mint 1889-ben. Ezekből házasságon kivül született 
257, tehát 109/9-nál több, a mi mindenesetre megdöbbentő s alkal- 
masint a szerencsétlen vadházasságok eredménye; a miért nem te- 
hetem, hogy lelkész afiai figyelmét e körülményre e helyen is föl ne 
hivjam s ne kérjem minden erejökből oda hatni, hogy e szomorú 
betegség terjedését a lehetőleg megakadályozni igyekezzenek. 
Biukónűrmáltatott:zea) műbekels gat 428 
b) leány  . . 446 
együtt . 874 
kevesebb 50-el, mint 1889-ben. 
C) Összeeskettetett: a) mentvénynyel . 197 
b) kihirdetéssel  . 277 
5; együtt 474 
kevesebb ez is 76-al, mint 1889-ben. 
109). MIG Ede kté ez) Era kertml jól há ezetezőt köleseté eke 
ÁJK EKÉZTE TŐ KZeggi ee RRt KEZD 
EGYÜtt TE LL OZB 
bár ez lenne kevesebb, de sajnos ez több 168-al, mint 1889-ben. 

E) Átállott Hozzánk 6, ABE RESZRE SES 019 
j S setőlümkemmástávali és szamteteeázet tt ttttet a 
TRVÉSZE Te SK too s a 
jött több hozzánk, mint a mennyi tőlüuk más vallásra ment. 
F) A lélekszám tesz 1890. év végén: . 61,241 
t 53 múl AG82k ág 8 sgt KEÜSZEBÉL E e 
Évi gyarapodás . 1087 


a mi tekintettel arra, hogy a szülöttek és halottak közötti különbség 
az előbbiek javára 591 s az átállásokkal is a szaporodás 328, a mi 
együtt 919; meglehetős pontos számitásnak mondható, bár nem fe- 
lelnek meg most se egészen egymásnak. 

Az iskolákról való kimutatás a tanügyi jelentésben bennfog- 
laltatik, azért itt arra nem terjeszkedem. 


4. Vizsgálatot ez évben egyik eklézsiánkban sem tartottam sze- 
mélyesen; a közvetlen hatóságom: alatti eklézsiák számadásait azon- 
ban bevéve, azokból egy táblás kimútatást terjesztettem be az E. K. 
Tanácsnak, mely annak főbb adatait a maga évi jelentésében felvette. 
De végeztem egy oly püspöki ténykedést,a melyre 22 elődöm onnan 
feljülről, a szellem országából is szent örömmel tekinthetett alá. 
Ertem budapesti templomunknak 1890. okt. 26-án történt felszente- 
lési ünnepélyét. Ez ünnepélyben zsinati főtanácsunk tagjai közül is 
többen személyesen részt vevén s a napi lapok, valamint egyházunk 
közlönyei is az ünnepély lefolyását részletesen ismertetvén, nem tar- 
tom szükségesnek arra ismételten kiterjeszkedni. Legyen elég itt ujabb 
kifejezést adnom az isteni Gondviselés iránti hálánknak, hogy meg- 
érni engedte, hogy immár hazánk fővárosában is saját otthonunkban 
imádkozhatunk és elzenghetjük: ,Hiszek és vallok egy Is- 
tent." Legyen e templom századokról-századokra méltó ékessége 
szent vallásunknak! adja Isten, hogy azt a diszes épületet, a mely- 
nek kapcsában áll budapesti szép templomunk, még a szerződési idő 
letelte előtt szintén teljes tulajdonunkká tehessük. 


5. Angol és ámerikai testvéreink budapesti eklézsiánkat a mult 
évben is jelentékeny segélyben részesítették. E mellett ottani tem- 
plomszentelési ünnepélyünkre az eklézsia nevében általam meghivat- 
ván, az ámerikaiak egy üdvözlő iratot, angol testvéreink pedig egy 
képviselőt is küldöttek tiszt. Jerson Henrik, a brit és külföldi uni- 
tárius társulat nagyérdemü titkára személyében. Nevezett titkár ur, 
kit Miss Tagart Lucy, az 1858-ban minket meglátogatott s hazatérő 
utjában Brüsselben mindnyájunk fájdalmára elhalt Tagart Eduárd 
leánya és Miss Hill Florence angol hitrokonunkkal vett részt a tem- 
plomszentelési ünnepélyben, Budapestről velünk Kolozsvárra is eljött 
s itt egy vasárnapi istenitiszteletben, ezt következőleg E. K. Tanácsi 
gyűlésünkben is részt vett, meglátogatta főiskolánkat, leányiskolán- 
kat stb. Ily módon egy egész hétig lévén együtt, alkalmunk volt a 
titkár urnak vallásközönségünk ügyeit illető kérdéseire több oldalról 
felvilágosításokat adni, őt helyzetünkre nézve körülményesen tájé- 
koztatni. A titkár ur e látogatásáról egy terjedelmes jelentést adott 


bá 


a 


AZ UNITÁRIUS VALLÁSKÖZÖNSÉG ZSINATI FŐT. GYÜLÉSR. aal 


be a brit és külföldi unitárius társulatnak, mely azt több száz pél- 
dányban ki is nyomatta. BE jelentés s annak angol testvéreink ré- 
széről történt fogadtatása ujabb bizonysága annak a mély rokonszenv- 
nek, a melylyel angol testvéreink irántunk viseltetnek. Legyen áldott 
az a gondolat, mely ezt az összeköttetést létre hozta s legyünk azon, 
hogy azt minél szorosabbra fűzzük a jövőben is! Részemről erre mindent 
megteszek s úgy az angol, mint az ámerikai unitárius társulat titkárával 
folytonos levelezésben állok részint elnökileg, részint E. K. T. útján. 

6. A báró Baldácsy Antal alapitvány meghatalmazottainak f. 
évi máj. 31-én tartott kögyűlésében ez évben is személyesen részt 
vettem. E közgyűlésen Hajós János afiának, ki az alapítványt ke- 
zelő igazgatóságnak is kezdettől fogva egyik munkás és buzgó tagja 
volt, Budapestről lett eltávozásával, az ő helye az igazgatóságban 
Bedő Albert afiával töltetett be s a meghatalmazottak szabályszerű 
három éve is a jelen év végén lejárandó levén, a közgyűlés felhivni 
határozta az összes érdekelt egybázkerületeket, hogy meghatalmazot- 
taikat válasszák meg és jelentsék be. Ez űgy tehát zsinati főtaná- 
csunknak még külön tárgya is lesz. 

Mint máskor, úgy most is jelentésemet a közelebbi főtanács 
óta elhalt egyházi tanácsos és belső ember afiairól való kegyeletes 
megemlékezéssel zárom be. Török Sámuel szt.-mihályi lelkész és Vi- 
tális Domokos bölöni tanitó afiait fennebb már följegyeztem. Előbbi 
bizonyára egyike volt egyházunk legtevékenyebb és legbuzgóbb szol- 
gáinak; utóbbi még alig tul az ifjuság korán, mint bölöni iskolánk 
vezértanitója szintén lelkiismeretes hűséggel töltötte volt be a maga 
helyét. Nyugalomban levő belső embereink közül volt szt.-benedeki 
lelkész, Molnár Miklós végezte be sok szenvedéssel összekötött életét. 
Egyházi tanácsosaink közül elhunytak: Benedek Aron a kolozsvári. 
állami tanitónő-képezde tanára s a főiskolánknál is éveken át óra- 
adó tanár, Jakab Gergely, Szőcs Márton, Derzsi János marosköri f. 
ü. g. Weres Dénes, tordai isk. igszgatósági tag; [Lászlóczki Péter, 
dr. Demjén Farkas, Végh József, Székely Adám, Abrudbányai Béla, 
a kolozsvári erdő-igazgatóság köztiszteletben állott főnöke. E név- 
sorban olyan nevekkel is találkozunk, a melyekkel évről-évre talál- 
kozni fogunk nemcsak mi, hanem utódaink is. Mert azok az adomá- 
nyok, melyeket dr. Demjén Farkas, Végh József s különösen az a 
nagy alapitvány, a melyet Derzsi János b. e. afiai tettek valláskö- 
zönségünk, illetve iskoláink részére, nevöket is áldott emlékben fenn- 
tartják nemzedékről-nemzedékre. Legyenek áldva mitőlünk is s nemes 
példájuk lelkesítsen minket is. Csendes nyugalom az elhunytaknak ! 

Egyebekre nem terjeszkedem ki, mert csak az E K. Tanács 
évi jelentését előzném meg, a melynek tisztviselőivel és nehány buzgó 
tagjával a lefolyt évben is egész odaadással igyekeztünk úgy intézni 
vallásközönségünk összes ügyeit, hogy minden irányban gyarapodást 
és előmenetelt mutathassunk fel. És én szeretem hinni, hogy a Mlgs. 
és főt. zsinati főtanács ezt meg is fogja találni. 


Kolozsvárt, 1891. augusztus 20. atyafi szolgája 


FERxxcz JÓzsnr, 
unitárius püspök. 19 

II. Közigazgatási jelentés. 


Örömmel jelentheti E. K. Tanácsunk, hogy azon évben, melyről 
jelenleg beszámol, semmi oly tény sem történt, semmi oly jelenség 
sem mutatkozott vallás közönségünk kebelében, mely aggodalmakat 
kelthetne; sőt jó reményekre, megnyugtatásra szolgáló haladást je- 
lezhetünk. 

Az esperesi vizsgálatokról felterjesztett jegyzőkönyvekből lát- 
hatólag a vallásos erkölcsi hit eklezsiánkban hiveink között nem 
lankadott, tettekben és ajándékozásokban ez évben 15 számosan szé- 
pen tanusitották vallásunkhoz való ragaszkodásokat. 

Társadalmunk egyik szégyen foltját, a vadházasságokat egyhá- 
zunkkal néhol a polgári hatóságok is megtámadván, e veszélyes szo- 
kás hanyatlóban van; van olyan eklezsiánk, melyben egy év folytában 
10 vadházasság változott át törvényes házassággá. 

Mindig sajnálattal látta E. K. Tanácsunk, mikor belső embe- 
reink illetményeinek behajtására a polgári hatóság vétetett igénybe 
igen gyakran; örömmel győződött meg a vizsgálatok rendén arról, 
hogy az ily esetek ma már a kivételek "közzé tartoznak; egyházi 
hatóságaink a mint illik magok a javadalmak behajtását nagyobbára 
eszközölni tudják. 

Egy aggasztó jelenség mutatkozik, az elköltözés. Ez előtt két 
évvel beszerzett kimutatások szerint az elköltözés aggasztó mérték- 
ben gyarapszik. Nem csak vagyontalan, de kis vagyonu hiveink is, 
nem birva az élet költségeit, egyre költöznek ki; az az egy jó van, 
hogy kevesen költöznek idegen országokba, nagyobbára hazánkban 
maradnak, leginkább városainkban és oly helyeken, hol munkájok 
után könnyebben megélnek családaikkal. 

E miatt belső embereink javadalma igen természetesen folyto- 
nosan apad. Ennek érzetében belső embereink, valamint eklezsiáink 
iparkodnak kepeváltási alapot teremteni, eklezsiáink nagy részénél 
megkezdődött a kepeváltási alap teremtése. Jelenleg két eklezsia ke- 
peváltásának ügye áll a Méltóságos és Főtisztelendő zsinati Főtanács 
tárgysorozatában. Kiváló gondot iparkodott forditani E. K. Tanácsunk 
eklezsiáink vagyoni ügyeire. A felterjesztett kimutatások szerint a 
körök 57114 frt bevételökből 9879 frtot gazdálkodtak meg. 


A körök pénzvagyona az 1890. év végével 211141 frt volt. 
A püspöki vizsgálat alatt álló 6 anya eklezsia és ezek 7 filiája 
pénztőkéje 106649 frt. Az eklezsiák pénzvagyona : 317790 frt. Köl- 
csön magtári gabonában 27.654 véka. 
Szép összeg, jelentékeny gyarapodás. 
zt Azon átalános hangoztatásra, megjegyzésre, hogy ez mind 
szép, de kár, hogy csak papiroson van, azon felvilágosittással kiván 
E. K. Tanácsunk szolgálni, miszerint az esperesi vizsgálatokról fel- 
terjesztett jegyzőkönyvek szerint a kötelezvények mellett álló tőke- 
pénzek az E. Wőtanács által kibocsátott szabályrendelet szerint 


vannak biztositva nagyobbára; a hol a biztosítás még nem történt 
meg, ott munkába vétetett. 

d Másfelől szerzett tapasztalatból, rosznak sőt veszélyesnek tartja 
E. K. Tanácsunk azt, hogy az egyes hivek az eklezsiáknak adóssai 
legyenek, tapasztalta azt, hogy az egyes hivek meggondolatlanul 
vesznek fel az eklezsiák vagyonából kölcsönöket, mert könnyen jut- 
nak azokhoz, de azután bajosan fizetik meg a kamatokat s még 
bajosabban a tőkéket. I 

Tapasztalta ezt névszerínt mészkői eklezsiánkban, mely szalma 
eladásából, nyomáti, szabédi, s.-szent-királyi eklézsiánkban, melyek 
tömeges erdő eladásból ezelőtt több évekkel jelentékeny összegeket 
kaptak, melyeket a hivek azonnal kölcsön vettek. E. K. Tanácsunk- 
nak nagy küzdelmébe került mig ezek ügyét rendezte. Ily és hasonló 
bajok megelőzése okából több év óta a takarékpénztárok utján való 
kezelést igyekszik E. K. Tanácsunk minden alkalommal minden mó- 
don erőszakolni is. Ez irányban való fáradozásunk után némi ered- 
mény mutatkozik is. Aranyos-Torda köri eklezsiáinknak például, 
43,395 Írt tőkepénzéből 15.950 frt van pénzintézeteknél elhelyezve. 
Köri eklezsiánk 211,141 frt tőkepénzéből 52,685 frt van pénzintézetek- 
nél elhelyezve. 

Köri hatóságaink igen lanyhán vevén az eklezsiák pénzei ke- 
zelésére vonatkozó szabályzat azon pontját, hogy mindenik eklezsi- 
ának a gondnok mellett pénztárnoka legyen, E. K. Tanácsunk név- 
szerint megjelölte azokat a vagyonosabb  eklezsiákat, melyekbe 
mulhatlanul külön pénztárnokot kell választani; elég teendője ma- 
radván az eklezsia birtokának, épületeinek gondozása s más ügyei- 
nek intézése, a szabályzat fenntartása czéljából. 

Jelentékenyebb épitkezései voltak, vagy vannak folyamatban 
eklezsiáinknak a szőkefalvi, szóváti, kedei és derzsi papiház, a szép- 
laki, b.-szent-miklósi, kénosi és homoród-ujfalvi templomok és tor- 
nyok kijavitása, az énlaki és tordátfalvi oskolák. 

A korcsma regále kártalanítása fontos ügy volt ez évben is. 
Miként legutóbb bejelentettük, intézkedtünk, hogy mindenik ekle- 
zsiánk részesedési joga bejelentessék; a valósitási tárgyállásokra köri 
hatóságainkat utasittottuk. De Aranyos-Torda köri eklezsiáink ügyét 
innen a központból intéztük jogügyész Molnár Sándor afia által. 
Azon elvből indulva ki, hogy székelyföldön a korcsmálás nem uri 
jog, hanem minden birtokosnak személyes joga; oda utasittottuk 
székelyföldön levő köreink espereseit, hogy a tárgyalások alkalmá- 
val eklezsiáink számára az ezeket mint birtokos jogi személyeket 
illető résznek a községek számára adott kárpótlási összegekből való 
kiadását kérjék. Aranyos körben jogügyész afia ez elv szerint vitte 
keresztül ez ügyet. 

E körbeli eklezsiáink 18.354 frt 16 krt kaptak és fognak 
kapni. Ez eklezsiák közül négy tényleg élvezett volt korcsmárlási 
jogot. Háromszék és Maros körben illető Esperes afiai jelentései sze- 
rint a kérdés az általunk megállított elv szerint birói tárgyalás alatt 
áll; eklezsiáink részesülni fognak kárpótlásban. Udvarhely meg Ke- 
resztur köri eklezsiáinkat illetőleg még nem érkeztek be adatok. 

Igyekeztünk utját állani annak az iránynak, hogy azon a vidéken a 
kárpótlási összegek községi vagyonná tétessenek, 

Közpénztárunkat illetőleg Alamorért a vételről szóló szerződés- 
szerü 27000 forintot teljesen megkaptuk ; ladamosi birtokunk részére 
4118 frt 40 krt kaptunk; ez összeg kamata nem fedezi egészen a 
haszonbérlő számára a bérleti szerződésben biztosított 200 frtot; de 
az ezen joszágunkhoz tartozott Bleseny meg Patténgán községekből 
remélhető illetmény fedezni fogja. 

Lukácsfalvi és ehez tartozó birtokainkon gyakorolt jogért ösz- 
szesen tényleg kiadatott és kiutalt 15,138 frt; ez költségvetésünket 
nem álterálja a korcsmárlás megszüntéért a kárpótlási tőke kamata 
lévén kikötve a haszonbérlő számára. A kárpótlási tőke kamatai te- 
hát a jelen bérlet tartamára le vannak foglalva. 

Főgondnok Méltóságos id. Dániel Gábor ur 165—1891. sz. 
alatt tárgyalt beadványában jelezte, miszerint azon eszme merült fel, 
hogy Sz.-Udvarhely városában egy diszes unitárius templom épittes- 
sék; beterjesztette azt az emlékiratot, melyet e tárgyban a köri köz- 
gyülésekhez intézett. 


E. K. Tanácsunk ezt az egész vallásközönséget mélyen érdeklő 
eszmét rokonszenvvel fogadta előlegesen is, s főt. Püspök urat fel- 
kérte, hogy a kivitel módozataira nézve Főgondnok ő Méltóságával 
tanácskozzék. 

Később felküldetett a székely-udvarhelyi eklezsia folyamodvá- 
nya, mely szerint meghatározta, hogy korábban templom helyiségül 
vett telkét eladja s megveszen egy alkalmas telket 8000 frton; az 
építendő templomra nézve tervet és költségvetést készitett; a tem- 
plom 5389 frtba kerülne; a telek, a templom megépítése és felsze- 
relése együtt 15000 Írtot igényel; fedezetül 3500 frtot mutat ki az 
eklezsia. 

E. K. Tanácsunk a tervet és költségvetést szakszerü megvizs- 
gálás és vélemény adás végett szakértőknek kiadta. Az ügy tárgya- 
lás alatt áll. 

A beérkezett jegyzőkönyvek és felterjesztések szerint köriköz- 
gyüléseink nagy érdeklődéssel, mély részvéttel vették e kezdeménye- 
zést. E. K. Tanácsunk is hasonló indulattal hivja fel E. Fő-Tanácsunk 
és egyes hiveink figyelmét ez ügyre, mely hivatva van, hogy hiveink 
zömének központjában vallásközönségünket képviselje; ez uj égető 
kérdés, melynek óhajtott módon való megoldása, mindnyájunk leg- 
forróbb óhajtásának kell lenni. ú 

Magya1-Ládon Veszprém megyében unitárius fiók egyház ala- 
kult, de mielőtt E. K. Tanácsunknak arról tudomása lett volna vallás- 
és közoktatásügyi Miniszter ur ő Nagymltsga mint írja, magán uton 
értesülvén többeknek unitárius vallásunkra történt átállásáról, a 
Főtiszt. Püspök urtól felvilágosítást kért az átállás körülményeiről 
és indokairól. 

j A Főtisztelendő Püspök ur terjedelmes és körülményes felvilá- 
gositással szolgált, melyet E. K. Tanácsunkkal is közölvén, ez a 

maga méltányló elismerésének és köszönetének kifejezése mellett tu- 
domásul vette a Főtiszt. Püspök ur beadványát. 

Azt a kellemetlen kötelességet volt kénytelen teljesíténi E. K. 
Tanácsunk, hogy két pap afia ellen inditson fegyelmi keresetet: a 
keresetek lejártak ugyan, mivel azonban mindkét pap afiát a per 
folyta alatt a Főtisztelendő Pűspök ur más eklézsiába rendelte, a 
hallgatók által emelt panasz nyomán indittatván a keresetek, azok 
tárgytalanokká váltak. E. K. Tanácsunk azonban szükségesnek vélte 
egyik pap afiát jó indulattal figyelmeztetni papi hivatására, a másik 
irányában pedig dorgáló ítéletet hozni. 

Egy mester afia ellen a hallgatók egy részének panaszára íllető 
köri hatóságunk inditott fegyelmi vizsgálatot; az ügy másodfokulag, 
való ellátás alatt áll. 

A miket Mlitsgs és Főtisztelendő E. Főtanács utóbbi ülésében 
E. K. Tanácsunkra bizott, elintéztük; ezek közt a tísztviselők fele- 
lősségéről szóló törvényt f. évi julius hó 1-ső napjától érvénybe lé- 
péssel való záradékkal ellátva hirdettük; köri közgyüléseink és isko- 
láink az általok alkotandó köri hatóságokat mind meg alakitották 
és arról jelentéseiket beküldötték. 

Hazai kormányunk részéről érintkezéseinkben méltányosságot, 
mondhatjuk jóindulatot tapasztaltunk; ennek bizonyitéka a kolozs- 
vári iskolánk ügyében megkötött szerződés, bizonyítéka, hogy köz- 
oktatási kormányunk folyamodásunkra megengedte, hogy azok a pap 
afiai, a kik egyszersmind a papi eklesiák iskoláiban tanitók is, ta- 
nitói tisztüket továbbra is folytathassák; az eddig adott államsegé- 
lyekről felterjesztett számadásaink helyesnek találtatván, elfogad- 
tattak. 

Országgyűlési tárgyalásokból arról értesülvén E. K. Tanácsunk, 
hogy a kormány ev. református afiai számára nyereménysorsjegy- 
kölcsönt szándékszik közvetiteni. E. K. Tanácsunk 1890. évi nov. 
9-én tartott üléséből 272—1890. szám alatt a Nagyméltóságu köz- 
oktatási miniszter utján a pénzügyi miniszteriumhoz intézett felira 
tában azon az okon, mert pénzügyi miniszter ur által, a közvetités 
indokolásában jelzett nemzeti, culturalis czélokat vallásközönségünk: 
is mindig ápolta és ápolja, kérte e sorsjátékban való részeltetését, 
vagy ha ez nem lenne eszközölhető, más állami jótékony czélu sors- 
játékokban való részeltetését. ; i 

Később Főgondnok Méltóságos Dániel Gábor ur 15 E. K. Ta- 
nácsunkhoz intézett levelében sürgette az ez irányban való fel- 
lépést. 
4 Felterjesztésünkre pénzügyi Miniszter ő méltósága 128.365. 
szám alatt tudatta E. K. Tanácsunkkal, hogy nagy sajnálatára, ké- 
résünket ez idő szerint nem teljesítheti, tudatja azonban, hogy fo- 
lyamodványunkat nyilvántartásba vette, s mihelyt alkalom nyilik, a 
maga részéről mindent meg fog tenni. E jóindulatu értesítést E. K. 
Tanácsunk tudomásul vette. 

Pénzügyeink intézése és kormányzása rendes mederben folyt, 
rendkivüli pénzmüveletünk egy volt, az iskolánk és a papi telek 

közetlen szomszédságában levő Berde-féle házasteleknek 30,000 frton 
való megvásárlása. 

Érezte és tudta E. K. Tanácsunk, midőn e vásárlást elhatá- 
rozta, hogy csak pénzügyi szempontból tekintve az ügyletet, nem 
előnyös, sőt hátrányos, a mennyiben ez idő szerint a megvásárolt 
ház a befektetett tőkének nem hozza be az öt százalékot. 

E. K. Tanácsunkat e müveletnél vezette annak meggondolása, 
hogy az állammal kötött szerződés szerint a követelt tantermekért 
kolozsvári iskolánk épületét mulhatlanul növelni kell épitkezés  ál- 
tal. E mellett szükségessé teszi az építést saját--azon szükségünk 
is, hogy tantermeinket, tanszereinket, eszközeinket, becses könyv- 
tárunkat kellően elhelyezzük. Ezeken kivül óhajtásunk, hogy  mi- 
nél több tanulót helyeztessünk el; óhajtásunk, hogy az egyetemen 
tanuló ifjakat bár annyiban segélyezhessük, hogy azoknak lakást 
adjunk. 

Az épitkezés által iskolánknak most is szűk udvara haszna- 
vehetetlen szűk lenne. 

Végül megfontoltuk azt, hogy iskolánk telkét három oldalról 
utczák korlátolják, csak nyugotra terjedhet. Tekintetbe vettük azt, 
hogy Isten segedelmével az utóbbi években, valamint számban, ugy 
szellemi, mint anyagi erőben szépen gyarapodott a vallásközönség s hogy 
a reményelt még szebb jövő esetében a terjeszkedés ne gátoltassék, 
e telek megvásárlását mulhatlanul szükségesnek tartottuk. 

Még azt is meggondoltuk, hogy a pénzt Kolozsvárt ezidő sze- 
rint bajos 59/, kamat mellett biztosan elhelyezni. 

Alapitványi jószágaimkról az adminístratio megteszi részletes 
jelentését, E. K. Tanácsunk csak annak nyilvánítására szoritkozik, 
hogy az általa megvizsgált számadások nyomán feltűnt eredmény- 
ből, ez év folytán szerzett tapasztalatokból arról győződött meg, 
hogy a jószágigazgatóság jószágaimkat nem csak kellő szakértelem- 
mel, lelkiismeretes pontossággal, hanem teljes buzgalommal — ambi- 
czióval igazgatja. 


III. Tanügyi jelentés. 


Méltóságos és Főtisztelendő Zsinati Főtanács.! 


. Az 1891-ik év január első napja rendkivül nevezetes nap fog 
lenni középiskolai oktatásunk történelmében. Ezen a napon, midőn 
az E. K. Tanács tagjai, rendes gyakorlat szerínt, megjelentek a püs- 
pöki háznál, hogy ujévi üdvözletüket kifejezzék, a főt. püspök ur 
kedves és mindig lelkesítő válaszában most az a meglepő értesítés 
foglaltatott, hogy az államkormánynyal kötött s E. K. Tanácsunk 
részéről 253—1891. sz. alatt kiállított szerződés a vallás és közokt. 
mmiszter ő nm. által elfogadtatván, 56.028. sz. alatt aláiratott és 
ezen a napon leérkezett. Valamint a tisztelgő társaság, úgy az E.K. 


Tanácsa isMsET SO Tat det es határozatával örvendetes tudomásul 
vette ezt a tényt. 

Igaz, hogy midőn egyházunk főiskolánkra nézve ilyen szerző- 
dési viszonyba lépett, eddig gyakorolt függetlenségét és önállóságát 
részben feladta, de az anyagi hiányok kényszerüsége miatt "másként 
tenni nem lehetett, s különben ís a mostani alkotmányos korszak- 
nak ez önként következő eredménye. Egy főiskola fennállása ma 
már nem csak felekezeti, hanem egyszersmind állami érdek is, s mi- 
dőn az egyház az államtól egy ilyen tanintézete számára segélyt 
kér és fogad el, mindkettő egy czélnak, a közoktatás czéljának te- 
szen szolgálatot. 

A szerződés III. pontja szerint ,az iskolának az unitárius val- 
lásközönség vagyonából és bevételeiből való jövedelme 10,200 frt, az 
állami hozzájárulás pedig 7700 frtot tevén az idézett törvény-szakasz 
(1883. évi XXX. tcz. 47. §.) d) pontja szerint eddigi felekezeti jel- 
lege s önkormányzati jogköre fenntartatik s a tanintézet felett való 
összes igazgatási jog az idézett törvény a), b, c) pontjainak s azok 
alapján az alább következő pontozatoknak meghatározása mellett, 
továbbra is az intézet hatóságát (az iskolát fenntartó. vallásközön- 
séget) illeti, s a vallás és közoktatásügyi miniszter csak a felügyeleti 
jogot gyakorolja a segélyezett iskola irányában." 

A szerződés megkötésének eredménye már a most elmult tan- 
évben feltünő nagy volt. Ugyanis E. K. Tanácsunk a szerződés VIII. 
pontja értelmében a már meglevő rendes tanárok létszámát növelte 
két rendes tanárral, a mennyiben főiskolánknál már 5 év óta mű- 
ködő s az E. Főtanács által 19—1888. határozattal helyettes taná- 
rokul elismert okleveles tanár afiiait és pedig Kanyaró Ferenczet a 
a magyar történelem-bölcsészeti, Boros Sándort a mennyiségtan-ter- 
mészettani tanszékekre felajánlván, miniszter ő nagyméltósága 18,135 
— 1891. május 27-én kelt leiratában mindkettőt rendes tanárrá ki- 
nevezte, a rendes tanári jogokkal és kötelességekkel s E. K. Taná- 
csunk 120—1891. sz. határozatával a rendes tanári létszámba fel- 
vette s ugyanakkor intézkedett szabályszerü felesketésükről és be- 
iktatásukról, a mi a jövő tanév első felében meg is fog történni. 

Ugyancsak a már idézett tisztelt leiratban miniszter ő nm. az 
E. K. Tanács kérésére megengedte, hogy Gál Kelemen tanárjelölt, 
kit az E. Főtanács a német nyelvi tanszékre előkészülésre 19—1858. 
sz. határozatával kijelölt s ki már alapvizsgát tett, a jövő tanév 
elejéig a hiányzó vizsgálatait letegye. j 

A szerződés VIII. pontjában a fennebb jelzett három s a rajz- 
tanári és természet-földrajzi állás betöltése a miniszter jogkörébe 
tartozónak lévén jelezve, a még betöltetlen levő tizedik rendes ta- 
nári szék gyanánt a rajztanári jelöltetett ki s annak betöltése czél- 
jából az E. K. Tanács 129—1891. szám alatt, a miniszter által 18 
jóváhagyott pályázat-hirdetést a hivatalos lapban kiadta S miután a 
megszabott határidőre beérkezett egy folyamodást szabályszerünek 
találta 172—1891. sz. alatt felterjesztette vall. és közokt. miniszter 
ő nagyméltóságához, ajánlván, hogy folyamodó Nagy Gyula rajz- 
tanárt, tekintettel arra, hogy a tordai polgári (gymnasiummal kap- 
csolatos) iskolánál már 1886. év óta rendes tanári minőségben mű- 

ködik, főiskolánkhoz rendes tanárrá nevezze ki. Ezen felterjeszté- 
sünkre a válasz még nem érkezett meg. 

Ezzel az intézkedéssel a főiskola tiz rendes tanáráról lett 
volna gondoskodva, azonban, az E. K. Tanács nagy sajnálatára ta- 
nári testületünk egyik legrégibb és mindig odaadó hű tagja, Pap 
Mózes aa., megrongált egészségére való tekintettel, a tanítás alól 
felmentését és nyugalomba bocsáttatását kérte a tanév végével. A 
kérés külön fog a zsinati főtanács elébe terjesztetni. E helyen 18 
azonban kifejezi az E. K. Tanács a maga teljes méltánylását azokért 
a nagymérvü hasznos szolgálatokért, a melyeket Pap Mózes aa. mint 
tanár 34 évig s mint egyházi főjegyző 17 évig teljesített egyházunk-. 
kal és iskolánkal szemben. 

A tizedik rendes tanszék betöltési iránt külön felterjesztés fog 
tétetni, 

A még szükséges két helyettes tanári tanszékre pályázat hir- 
dettetett, a melyről szintén külön felterjesztés fog tétetni. 

A főiskola részére megnyert ezen előnyökből igyekezni. fog E. 
K. Tanácsunk a papnöveldénk részére is juttatni az által, hogy pap- 
társainkat a papnöveldében több órára fogja alkalmazni. 

Székelykereszturi és tordai középiskoláinknál a személyzetben 
változás nem történt. 

Megemlítjük e helyen, hogy Borbély György tordai tanár aa. 
tanszékére ünnepélyesen beiktattatott. ; 

Az 1890. évi országos törvénynek a görög nyelv tanítására 
vonatkozó rendeleteit az E. K. Tanács az E. Fő-Tanács határozata 
értelmében érvényesítette, azonban csak Kolozsvárt nem tanult gö- 
rögöt 24 közül 9 tanuló, póttanfolyamok fentartása újabb megterhe- 
lésére lesz a főiskolának, ugy mint a más két kereszturi iskolánk- 
nak, mivel annak a tanítására új tanárról kellend gondoskodni, mi- 
dőn teljesen keresztül vitetik. A mult évben az V-ik osztály pót- 
tárgyai rendes tanár aai között osztattak ki. 

A téli vizsga a mult évi egyh. főtanácson megszüntettetvén, 
egy évi tapasztalat azt mutatja, hogy nem volt hátrányára a tan- 
ügynek. 

Mind három intézetünknél jó volt az egészségi állapot a ta- 
nulók közőtt. Különben mind háromnak a beléletéről részletes tájé- 
kozást nyujt az évi értesítő, mely a mult hónapban kibocsáttatott. 

. Az E. K. Tanács 28—189:. sz. leiratában megrendelte tanitó 
aainak, hogy a kiknek tanitói oklevelök nem volna, azt a f. évi 
TLZE BENN szerezzék meg, mivel különben állásokat koczkáztat- 
hatják. 
kk 24—1891. t. ü. szám alatt megrendelte volt az E. K. Tanács 
a8 HELRS kis-sárosi, tordátfalvi, szt.-háromsági, medeséri, kőröspataki 

nlaki ekklézsiáknak, hogy új iskolaházat építsenek, illetőleg a 
meglevőt , hozzák Jókarba. Az énlaki és tordátfalviak már a jelen 
sezölt jolépíls jee ldsat a medesérinek jégverés miatt szenvedett 
Dedab see 5. 18 e :intettel a javítást engedélyezte az E K. Tanács. 
] Iskola építéséhez készülnek, Köőríspatak és Csekefalvát 


AZ UNITÁRIUS VALLÁSKÖZÖNSÉG ZSINATI FŐT. GYŰLÉSE, 279 


illetőleg, az ekklésiának szegénységére való tekintettel a megyei tan- 
felügyelő : megkeresésére beleegyezett az E. K. tanács 39—1891. t. 
ü. sz. alatt, hogy községi iskola állíttassék, mely esetben a mi is- 
kolánk be fog szüntettetni, 

A népiskolai vallási tankönyvek és tanterv készitése ügyében az 
E. K. Tanács a mult évi Főtanás útasítása alapján megtette már az elő- 
leges munkálatokat. A jövő főtanács elébe a kérdés érdeméhez méltó 
javaslatot fog terjeszteni. 


Elintézett ügyek. 


1. Elnöki ajánlat következtében Nagy Lajos főjegyző mellé zsi- 
nati jegyzőknek választattak: Ferencz Ákos dr. és Csifó Salamon. 

2. Egyházi tanácsosoknak meg lettek választva: dr. Nyiredi 
Géza, tanár; Fekete Gyula. megyei alszámvevő; Márai Lajos, bizt. 
hivatalnok; Balogh József, vasuti főellenőr; Vécsei Sámuel, kereskedő ; 
ifj. Lászlóczky Sámuel, iparos; Szigethi Miklós, birtokos; Kozma 
Gyula, igazg. tanár; Boncza Miklós, orsz. képviselő; Ferencz Gyula, 
erdész; Nagy Elemér, főszolgabíró; Sehuller József, törvsz. biró, 
Szentiványi Sándor, árvaszéki ülnök; Gábor Albert, lelkész; Miklós 
György, tanitó; Jakabházi Gábor, földbirtokos; Pálfi Sándor, birto- 
kos; Gothárd János, főszámvevő; Kovács József, birtokos; Berecz 
Gyula, segédtanfelügyelő; Adorján Domokos, iskolamester; Csipkés 
Ödön, alkapitány; Sófalvi Sándor, pénztári ellenőr: Pálfi Máté, bir- 
tokos ; Csipkés Farkas, szolgabíró ; Daniel Elek, birtokos ; Máté Sán- 
dor, körjegyző; Kriza Sándor, tanító; Nagy Gyula, tanár; Derzsi 
Domokos, tanitó; Kanyaró Mihály, tanitó; Albert Iván, mérnök ; Ká- 
dár Lajos, tanító. — A megválasztottak, ha az el- vagy el nem fo- 
gadás felől nem nyilatkoznak, nevök az egyházi tanácsosok sorából 
töröltetni fog. 

3. Tudomásul vette a zsinati főtanács az E. K. T. jelentése 
alapján a következő nagyértékü véghagyományokat. a) Derzsi János 
hagyott a sz.-kereszturi gymn. VI. osztályának felállítására 10.000 
Írtot, mit még életében a közpénztárba be is fizetett, és egyuttal 
megengedte, hogy ezen összeg évi kamatából 5300 frt, mig a VI-ik 
osztály felállítható lesz, a VI-ik tanári szék évi fizetésének pótlására 
forditathassék. Végrendeletének egész tartalma, folyóiratunkban már 
közölve lévén, e nagyértékü véghagyomány ujabb ismertetését feles 
legesnek tartjuk. b) Dimény Farkas hagyományozott kolozsváriáfőis- 
kolánknak 2000 frtot, mely összeg szintén befolyt a közpénztérba- 
c) Szabó Mózes alapitványát az E. K. T. az alapitó levél értelmében. 
már kezelés alá vette. d) Tóth Ferencz 500 írt alapitványt tet is- 
kolai ösztöndíjakra. e) Végh József végrendeletének lebonyolitásával 
az E. K. Tanács bizatott meg. t£) Jánosi József hagyományából bé- 
jött a sz.-kereszturi iskola részére 150 frt. g) Kovács Dénes 
tanári alapvagyona tesz — 28.913 frtot. A Kovács Dénes 
alapból belső emberek segélyzésére fordittatni határoztatott 250 frt. 

4. Török Sámuel esperes elhalálozása fölött a zsinati főtanács 

részvétét kifejezvén, belyébe választott hRaffaj Domokos Keresztur 

köri esperest hivatalában megerősítette és tőle az esküt bevette. 

5. Gálfi Sándor, Marosköri felügyelő gondnok választása meg- 
erősittetett és az eskü letételére felhivatni határoztatott. 

6. Vajna Lajos, ujonnan választott küküllőköri felügyelő gondnok 
a zsinati főtanácson jelen lévén, az esküt leteszi. 

7. Veress Dénes, elhalt tordaaranyosköri felügyelő gondnok ha- 
lála fölött a zsinati főtanács részvétét kifejezvén, helyébe választott 
Székely Miklós köri felügyelő gondnokot hivatalában megerősíti. 

Mint új lelkészek föl lettek szentelve; Osváth Gábor, Héviz ; 
Sárosi József, Tarcsafalva; Fekete József, Csókfalva; Gvidó Béla, 
Szt.-Benedek: Lőrinczi István, Kénos-Udvarhely; Fekete Domokos, 
Datk: Ütő Béla, Alsó-Rákos; Csifó Salamon, Árkos; Nagy Sándor, 
Kis -Solymos; Dézsi Mihály, Szováth; Kádár Lajos, Gyepes; Nagy 
Benedek, Bözöd-Kőöőrispatak; Simó János, 5.-Kőrispatak; Ajtai János, 
H-Almás; Kovács Imre, H.-Keményfalva; Gál József, Recsenyéd; 
Göncz Mihály, Firtos-Váralja. 

9. Az E. K. T. intézkedése a sepsi-szentkirályi ekklézsia kepe- 
megváltási ügyében jóváhagyólag tudomásul vétetett. Nevezett ekk- 
lézsia a pap évi fizetését 400 frtban, a mesterét 200 frtban állapí- 
totta meg, de B év mulva ezt köteles lesz emelni. 

10. Molnos István szent-miklósi pap, tekintettel 71 éves korára, 
buzgó szolgálatának elismerése mellett tisztességes nyugalomba lett 
bocsátva. 

11. A Dávid-Ferencz-alap kamatainak kiosztása, az államsegély 
fölhasználása az E. K. Tanács javaslata értelmében lett elintézve. A 
Kovács Dénes alap kiosztásánál az E. K. T. Javaslata annyi változást 
szenvedett, hogy a Kílyéni egyházközség helyett 100 frt segedelem- 
ben részesült Máté Aron, lókodi lelkész. 

12. A közpénztárnoki számadások megvizsgálására kiküldött 
bizottság tüzetes vizsgálat után jelentvén, hogy ugy a közalap, mint 
a többi alapok teljesen rendben vannak: a zsinati főtanács Benczédi 
Gergely pénztárnoknak fáradhatatlan buzgó működéséért teljes elis- 
merését fejezi ki s őt az 1890. évi számadások terhe alól a fenn- 
tartandók fenntartásával fölmenti. Egy másik bizottság jelentése 
alapján 1892-ik évi költségvetés is elfogadtatott. Bevételi előirány- 
zat: 45.257 Írt 53 kr. Kiadási előirányzat 45.241 frt 46 kr. 

Ily értelmű kedvező elintézést nyert a tordai és sz.-kereszturi 
iskolák mult évi számadása és jövő évi költségvetése is. 

A belső emberek nyugdijintézete pénztárnoki számadása és 
költségvetése is el lett fogadva a számvevőség által tett igazítások 
értelmében. A jövő évre is az évi nyugdijegység 150 fÍrtban lett 
megállapítva. 

. 18. Az alamori gazdaság 1890. évi számadása az E. K. T. és 
a kiküldött felülvizsgáló bizottság jelentése alapján szintén elfogad- 
tatott. Ezen uradalom vételára 150 ezer fÍrtban van megállapítva. 
Az uradalom jövedelme a vételár 59/.-os kamatján kivül 2508 frt, 
mely összegnek egy része tisztelet dijalapra fordíttatott, másrésze 
tartaléktőke gyanánt kezeltetik. Az uradalom ezen kivül marha állo- 

mányban, beruházásokban és építkezésekben is gyarapodást mutat. A 
zsinati. főtanács az elért szép eredményért a jószágfelügyelő bizott- 
ságnak, de mindenek fölött Benkő Mihály jószágigazgatónak 
nagy szakavatottságra való fáradhatatlan buzgó működéséért a leg- 
nagyobb méltánylását és elismerését fejezi ki. 

14 A szavazatszedő bizottság jelentése alapján a választások 
eredményét az elnökség a következőkben hirdette ki:I. A hacr- 
madfokú házassági törvényszék r. birái, egyházi részről: 
Csegezi László, Rédiger Árpád, Lőfi Aron, Kelemen Albert esperesek : 
világi részről: Berde Mózes, Hajós János, Szentiványi Gyula, ifj. 
Zsakó István. Pótbirák: Darkó Sándor, Török Aron, esperesek ; 
világi részről; Jakab Gyula, Pálfi Ferencz 2. Másodfokú fegyel- 
mi biróság tagjai, egyházi részről: Mózes András, Boros György; 
pótbiró : Iszlai Márton; világi részről: Gál Jenő, Mikó Imre; pót- 
biró: dr. Ferencz Ákos. 3. Harmadfokú fegyelmi biróság 
tagjai, egyházi részről: Csegezi László, Lőfi Áron, Kelemen Albert, 
pótbirák: Darkó Sándor, Raffaj Domokos : világi részről: Hajós Já- 
nos, Berde Mózes, Mikó Miklós ; pótbirák : Szentkirályi Árpád, Szent- 
Iványi Miklós. 4. A br Baldácsi alapítványba meghatalmazottak : 
Ferencz József püspök Bedő Albert; póttag: Gál Jenő. A kolozsvári 
főtanoda igazgatójává választatott: Ulár Pál; a székely-kereszturi 
középiskola ígazgatójává ujolag Sándor János eddigi igazgató válasz- 
tatott meg. 

15. A kolozsvári rendes tanárok fizetése az állammal kötött 
szerződés értelmében 1000 frt fizetés és 300 frt lakbérben lévén meg- 
állapítva; az ez alapon történt intézkedései az E. K. Tanácsnak jó- 
váhagyattak. Pap Mózes, tanár, saját kérelmére, 34 évi buzgó szol- 
gálatainak elismerése mellett, nyugalomba bocsáttatott 600 frt évi 
nyugdíj élvezete mellett. Az üresedésben levő két helyettes tanári 
állás betöltése az E. K. Tanácsra bizatott. 

16. A kolozsvári főiskola kiépítési tervrajza megvizsgálására 
kiküldött bizottság jelentése alapján a zsinati főtanács helyesli az 
E. K. Tanács ez ügyben tett azon eljárását, hogy a Berde-telek meg- 
vásárlásával a főiskola leendő helyiségét kiegészítette és tervet ké- 
szittetett a főiskola teljes kiépítésére, mely által biztositotta annak 
egységes tervszerinti, azonban a pénzügyi helyzet által megengedett, 
részletekben is megvalósítható kivitelét. Felhatalmazza azért az E. 
K. Tanácsot, hogy a megkezdett uton az előmunkálatokat folytassa 
tovább s a körülményekhez képest ezen helyeselt építési tervezet 
megvalósitása érdekében időről-időre a szükséges lépéseket tegye meg. 

17... Az E. K. Tanács által a hódmezővásárhelyi népiskola fel- 
állítása ügyében tett intézkedések jóváhagyattak és annak felállítása 
meghatároztatott, valamint a kereszturi középiskolánál a VI. tanári- 
szék szervezése és annak betöltése. 3 

18. A kereszturi és tordai tanároknak fizetésemelés ügyében 
beadott kérésök következtében kimondatott, hogy a jövő alkalommal 
készítendő költségvetésben gondoskodjék az E. K. T. a lehető fize- 

tés-emelésről és tegyen az iránt a jövő évi főtanácsi gyűlésnek ja- 
javaslatot. 

19. A bodoki leányekklézsiánk a főt. püspök ur javaslata ér- 
telmében S.-Kőrispatak helyett visszacsatoltatott kálnoki ekklézsiánk- 
hoz; Kovászna továbbra is Laborfalva kötelékébe marad. Seps1-szent- 
györgyi és kilyéni ekklézsiáink egyesittettek, Kilyén székhelylyel, 
mint társekklézsiák. 

20. A középiskolák népességéről és előmeneteléről, valamint 
azok fejlődéséről szóló jelentés tudomásul vétetett. Szintén tudomá- 
sul vétetett a népiskolák állapotáról szóló terjedelmes jelentés 1s.. 
Majd mindenik körben talál a jelentés dicsérni és gáncsolni valót 1s. 
Itt-ott az iskolaszékek és tanitók karöltve buzgón teljesítették fel- 
adatukat, s constatálható az örvendetes előhaladás. Azonban igen 
sok helyen, hiányok mutatkoznak, melyeken jövőben segiteni: az 
iskolaszékek nemes feladata. 

Ez rövid ismertetése toroczkói zsinatunk határozatainak. De e 
rövid ismertetés is eléggé mutatja egyházi k. tanácsunk lankadatlan 
tevékenységét, melyet a lefolyt évben is népszerü és szeretett püs- 
pökének bölcs vezérlete alatt tanusított. 

A zsinat szertartásos részét már mult füzetünkben ismertettük. 
Az egyházi beszédek, értesülésünk szerint, mint más alkalommal, 
ugy most is külön füzetben fognak közre adatni. —n. 


HALOTTI IMA." 


Nagyhatalmu Isten, mennyei felség! miként, oh miként szóljunk 
teveled? minő szavakat találjunk szivfájdalmunk kifejezésére? ki 
tudna tolmácsa lenni fölfakadott érzéseinknek, melyek keblünkben 
tuláradva csaknem megfosztanak a hangtól, elveszik a szót, a lehel- 
letet ajkainkról, midőn magunk előtt látjuk e három koporsót, me- 
lyekben három letört virág, bájló, mint Sáron rózsája, szép, mint a 
mezők lilioma, tiszta, mint a fűszálon rezgő harmatgyöngy, pihen a 
sirontúli hajnal földerültéig. Hallani véljük, oh nagy Isten, e mélyen 
megdöbbentő s a nem érdemelt csapások közt méltán leroskadó 
atyát igy szólni a kesergő Jerémtással: ne legyen nehéz nek- 
tek, tekintsétek meg és lásssátok, ka vagyone olyan 
bánat, mint az én bánatom, mely én rajtam esék?! oh, 
hagyjatok békét én nekem, hadd kesergessem maga- 
mat sirással és ne erőltessetek engemet, hogy meg- 
wunasztaljatoki lat óhe ment nagyi Bamalima b hozottaz 
úr én reám; mert a kiket örömmel feltartottam, a zo- 
kat siralommal elvesztettem! ... 

Oh, bizony nagy vagy te, oh, Isten és rettenetes a te hatalmad 
nekünk! ime, most valának ők élőkövei e háznak s már . . . halvány- 
arczu szép menyasszonyai az örökkévalóságnak; most vidámiták meg 
a csak imént társat vesztett édes apát, gerleszerü, vidám nevetgé- 
lésökkel s már...a megkövesült, a halállal vivott rövid, de annál 
rémesebb küzdelem lenyomata tükröződik a szelid arczokon; most 
valának egy diszes füzér, egy ékes koszoru, mely gyönyörre hangolta 
a rájok nézőt s im, már . . . szinte nem hisszük, oly csodálatos, de 
annál megrázóbb az esemény, három szálat sujtott le közülök a ha- 
lál gyilkos villáma, mert környülvették vala őket a vizek 
veszedelmesen s környülvettea mélység mindenfelől, 
elannyira, oh nagyhatalmu Isten, hogy csak a te különös kegyelmed 
menté meg a már most is földig sujtott bánatos atyát, hogy ugy nem 
marada, mint a nyári takarodás után a tarló és a sze- 
dés után a megszedett szőlő...5 midőn a kebelben dúló 
fájdalom sietve menekül a keresztény hit védő szárnyal alá S Z0- 
kogva bár, de bizalommal borul a mester lábaihoz, mondván: az 


4) Elmondatott Baczkamadarason Br. Horváth Berta, Tima és Erzsi 
felett, kik mindhárman fürdés közben vizbe fulltak s egyszerre is temettettek 

én leányaim mostan haltak meg, oh uram, de jer és 
vessed ate kezedet reájuk és megelevenednek, mily 
boldogító az élet fejedelmének eme válasza: nem haltak meg a 
leánykák, hanem alusznak... Nem, oh valóban nem haltak 
ők meg, jól esik e tudat, csak a porhüvelyt hagyják vissza a por- 
nak e nemes származásu lelkek s szentebb alakot öltve, magukra 
mennek oda, hol a költővel szólva: szebb a rózsa, tisztább 
a patak s zengőbbek a dalok; oda mennek királyi széked 
köré, oh nagy Isten, hogy szentségben és tisztaságban szolgáljanak 
neked s mert hivek voltak itt a kevesen, többre bizat- 
nak ezután. Ám azért élnek ők itt is; élnek szeretteik szivében, 
élnek ártatlan tetteik szép emlékében s éltetni fogja e nép ajkán 
maradékról-maradékra gyászos sorsuk s a megdöbbentő szerencsét- 
lenség, melynek áldozatáül estek! ! 

Oh nagyhatalmu Isten! nem zúgolódunk, mint a hitetlenek, 
nem szállunk perbe teveled s nem kérdezzük: miért cselekedted ezt? 
mert tudjuk, hogy a mi életünk csak olyan, mint a füst és pára; 
de azért ha zokog a sziv keblünkben s a mi könnyeink, mint a viz 
aláfolynak a mi szemeinkből, te is bocsásd meg nekünk s midőn 
esedezünk, hallgass meg és vegyed édes atyai gondodba jó Istenünk, 
kit oly nehéz látogatással látogattál meg : az édes apát ; küldj gyógy- 
irt vérző sebeire, hogy a tebenned való hit és a gondviselésedbe ve- 
tett bizalom tegye erőssé, keresztjének elhordozására Tartsd meg és 
neveld föl vigasztalására s az eltünt boldogság visszaidézésére a 
halál torkából kegyelmed által megmenekült kedves gyermekeket, 
hogy általok, annyi gyász és keserv után legyen e nemes hajlék is- 
mét a rég letünt öröm és boldogság hajlékává. Minden résztvevő 
és megdöbbent rokonokat tégy a vigasztalás eszközeivé oh nagy Is- 
ten, hogy a mit elrejtettél a bölcsektől, jelentsd meg a kicsinyek 
szája által. 

Mindnyájunkat, oh édes atyánk, kik együtt érezzük a szeren- 
csétlenség lesujtó fájdalmát, ints és taníts e szomorúság által is 
lelkünk mindenkori tisztántartására, hogy bármikor jön a mi urunk, 
mindenkor készek legyünk megjelenni széked előtt. Ámen. 


Elbocsátó szó. 


Isten veletek már, a halál tusáját megvívott nemes lelkek, örök- 
emlékei a bánatnak és keservnek; Isten veletek! Ti már mentek, 
elsiettek innen, itt hagyjátok bús atyátokat; itt hagyjátok e mo- 
solygó, derüs szép világot, mely még ezután termett volna örömvi- 
rágokat számotokra . . . talán igen, talán nem . . . ki tudná azt meg- 
mondani közülünk?! Talán így van jól? mondja Istenben vetett 
hitünk, mondjuk hát mi is ezt s ez nyugtasson meg titeket s nyug- 
tassa meg az élőket!! Még egyszer Isten veletek hát, e földön örökre . . . 
Jó éjszakát . .. csendes jó éjszakát . . . Ámen. 


ÜRMÖSI KÁLMÁN. 


PÁRISI LEVÉL. 
Páris, sept. 


(A Sorbonne egyetemen a tudorság elnyeréseért Buisson által megvitatott té- 
telek. — A katholicizmus Francziaországban. Protestans ügyek. —- A hivatalos 
zsinat. — Az orthodoxok közt való egyenetlenség.) 


Szerkesztő úr! 


Nem szoktam önt értesíteni a Sorbonneban kitüzött feladatok és 
tételeknek azok által történt megvitatásáról, a kik akár a tudományi, 
akár a nyelvészeti szakban a tudori különböző fokozatokra pályáz- 
nak. Először, mert minden évben számos ily tételt tűznek ki, továbbá, 
mert nem olyanok, hogy érdeklődést keltsenek. Feltünő kivétel tör- 

meretes, igen szeretett, s egyszersmind nagyon gyülölt ember. A 
tételek, melyeket mesterileg vitatott, igen fontosak, s a vita fényes 
volt. Mindnyájunkat elragadott, a jeleltnek nehány tüzes ellenfelén 
kivül, a kik nem bocsátják meg neki, hogy protestáns, s hogy 
oly hivatalos állást foglal el, mely jelentékeny befolyást szolgáltat 
neki a nevelésre. A jelelt Buisson Ferdinand úr volt, a ki a közok- 
oktatási ministeriumban az elemi oktatás főigazgatói tisztét birja 
tizenkét év óta. Az ő hatalmas befolyása nyomán szerveztetett egé- 
szen ujból az elemi oktatás Francziaországban. 0 szervezte Páris 
közelében a tanitónői szép képezdét. Mindenek felett az ő kezde- 
ményezésére lettek az elemi iskolák világiakká. Ebből meg lehet ér- 
teni, hogy miért szeretik, s azt is, hogy miért gyülölik: szeretik 
mind azok, a kik szeretik a haladást, az életet, a gondolat és lelki- 
ismeret szabadságát, klerikalis elfogultságokban gyülölik azok, a kik 
a lelkiismeretet békóba verni, az értelmet elbutitni szeretnék. Ez 
utóbbiak előtt Buisonnak megbocsáthatlan bűne az, hogy protestans, 
még pedig erős meggyőződésü, szilárd, gyakorlati protestans, a ki 
tudja, hogy mit hiszen s azt miért hiszi, a mit a két tételnek, me- 
lyek közül az egyik egészen a protestantismust illeti, a megvitatá- 
sánál is igazolt. Buisson ur egyébiránt már régóta tudor a bölcse- 
lemben; négy évig a bölcselem tanára is volt a Lousanni akadémiá- 

Mikor 1871-ben visszajött Párisba, tanfelügyelőnek nevezték 
ki, de a parlamentben a tribunről Dupanloup püspök azt mondotta 
róla, hogy istentagadó; kénytelen volt a kormány a hivatalt tőle 
elvenni; később 1878-ban Ferry minisztersége alatt főfelügyelőnek 
neveztetett ki s 1879-ben az elemi oktatás főigazgatója lett s ma 
is az. Nehány évig a szabadelvü egyházhoz tartozott, s a Taitbout 
egyházhoz tartozott, a melytől azonban elvált, mikor 1864-ben Ber- 
sier a szabadelvüekkel szemben részt vett az elkeseredett csatában, 
melyet az orthodoxok által az idősb Coguerel ellen elkövetett méltatlan- 
ság idézett elő. Ez időben nehány alkalmi füzetet adott ki, melyekkel 
maga iránt felkeltette az orthodoxok haragját. Most végzette be a 
paedagogiai szótárát, mely az elemi oktatás elveinek és mód- 
szerének terjedelmes tárháza. 

Mivel Buisson ur a maga gondolatait mindig kiváló bátorság- 
gal szokta közreadni, valamint korábban, ugy most is kemény har- 
czot kell állania a katholikus s néha, az utóbbi időben azonban ke- 
vésbbé, az orthodox protestáns sajtóval is. Nincs méltatlanság, mely- 
lyel a katholikus sajtó el ne halmozza; de a leggyakoribb vád, me- 
lyet ellene emelnek az, hogy istentagadó. Igen szerencsés inspirátló- 
val választotta latin tételét, hogy megczáfolhassa az ellene emelt idét- 
len vádat. Ebhen a tételben, melynek czime volt: de voluntate 
Dei, Buisson ur a legtisztább spiritualizmust tüntette fel nagy hévvel. 
Ciceroi tiszta nyelven állitotta meg Isten személyességét, a minek 
tudatát az ember a maga kötelességei teljesítésében nyilvánitja. Szem- 
lét tart Buisson ur a különböző bölcselmi rendszereken s kimutatja, 
hogy egyik sem tudja logikailag bebizonyitani az isteni szabadságot, 
vagyis szerinte az Isten eszméjét. De ha Isten lételét némileg nem 
lehet bebizonyitani, megfogni, benne van az ember erkölcsi tudatá- 
ban; és logikai szoros deductióval arra a következtetésre jut, hogy 
az evangelium legjobban és legszebben definealja Istent ezzel: , Mi- 
atyánk", szerénte ez a legjobb, legigazíbb és Istenhez, valamint az 
emberhez is legillőbb definitió, mely "kielégíti a legtranscendentali- 
sabb léleknek, valamint a legalsóbb értelemnek is szellemi és erkölcsi 
aspiratióit. Hz az értelme ennek a jeles tételnek. De azt a tündöklő 
vitát, melyet előidézett, nem mutathatom fel. Buisson ur bámnulandóan 
felelt meg a tanárok okoskodására, kik azt vitatták, hogy logikailag 
nem jogosult a keresztény , Atya". A tanárok egyike gratulált Buisson 
urnak, hogy ily szép hitvallást tett. 

A franczia tétel is fontos munka volt, melyen Buisson ur 23 
év óta dolgozik, ezime: Castellion Sebestyén élete és mun- 
kái. Bár ez az ember nem igen ismeretes, mégis a XVI. százban 
jelentékeny szerepet játszott. Csak sajnálni lehet, hogy gondolkozása 
módja, meghaladta korát, s e miatt sokat kellett szenvednie. Hogy 
valaki Calvinnal szembe, ki akkor Genfben hatalmas volt a türelem 
apostola legyen, Calvinnal, kinek önkénykedő makacs természete 
nem ismert ellenmondást: annyi volt, mint önkéntesen az üldözés 

Chasteillion, vagy Casteillion rendesen Castalion Sebestyén 1515- 
ben született. Egy Chatillon nevü faluból származott, születése he- 
lyéről vette Casteillo, vagy Castalio latin nevét; Bazelben halt meg 
1563-ban dec. 29-én, csaknem nyomorban. ; 

. — Hogy miként csatlakozott a reformált valláshoz, nem tudjuk. 
1540-ben Strasburgban találjuk, hol Calvinnak barátja, ki Castaliont 
a görög és latin nyelvekben való jártasságáért nagyon becsülte. Calvin 
mikor visszatért Genfbe, oda hivatta Castalliot, hogy annak az isko- 
lának az igazgatójává tegye, melyet a reformator ebben a városban 
alapított. Az egyetértés nem sokáig tartott a két ember közt. Cal. 
vinnak erőszakos szelleme sehogy sem talált Castelio független, tü- 
relmes szellemével. A meghasonlás különös oka az volt, hogy Cas- 
tellio nem fogadta el a praedestinatio tanát, a mi Calvinnak a 
szivéhez volt forrva. Calvin hiában törekedett arra, hogy Castellion- 
nai nézeteit elfogadtassa. Sőt Castellion nem fogadta el azt is, hogy 
Jézus Krisztus leszállott volna a poklokra. Azt is inditványozta, 
hogy az énekek énekét vessék ki a canonból: mivel azt csak nászének- 
nek, még pedig nem igen illedelmesnek tartotta. Végűl határozottan 
ellenezte a türelmetlenséget és az üldözést. Mindez nem csak Cal- 
vinnak, hanem minden rideg, nyakas calvinistának felkeltette a gyü- 
löletét. A dolog annyira ment, hogy Castellionak el kellett hagyni 
Genfet. Először Lousannba ment, azután Baselbe, hol sokáig nyo- 
moruságosan élt; kénytelen volt kezemunkájával tartani fenn magát 
és családját. Ellenségei, távozása után is, kérlelhetetlenek voltak. 
Végre egy baseli könyvkereskedő kiadta egy jeles munkáját, mely 
útat nyitott ueki egy görög tanári állomásra. Ellenségei gyülöletök- 
kel Baselbe is el akarták érni, de nem tudták elűzni tanári székéről, 
melyen haláláig megmaradott. Castellionról azt mondják: ,hogy ő 
azon kevés philosophus theologusok közül való volt, kik az absolut 
igazság őszinte keresésében nem tűrik meg, hogy vallásos hitökre 
bármely tekintély nyomást gyakoroljon, hanem a szabad vizsgálódás 
elvéhez hűségesen ragaszkodva, azt követelték, hogy magok állítsák 
meg hitnézetöket a szentírás figyelmes tanulásával." 

Castellion számos munkát írt, melyek közül több alkalmi munka, 
melyeket genfi ellenségei támadására írt. Jelentékenyebb munkája a 
biblia latin fordítása; ehhez tett jegyzetei mutatják, hogy jól tudta 
a keleti nyelveket. De ennél még inkább lehet bámulni azt a nagy- 
szerű előszót, melyet e fordításhoz írt VI. Eduárd angol királyhoz 
intézve. Ebben az előszóban fejezi ki igazán a maga gyülöletét a 
tűrelmetlenség és vallásért való üldözés ellen. Ebben szép, igaz gon- 
dolat van. És ez Servétus Mihály kivégezése előtt nyomatott ki. A 
latin fordítás mellett van egy franczia fordítása is; de a franczia 
nyelvezete nem éri fel a latinét: Más munkái közül csak azt a kis 
munkáját említem meg, melyet Calvinnak a Servetus kivégzését iga- 
zolni akaró munkájára írt. Erről a fűzetről mondja Buisson, , hogy 
a tekintélyi türelmetlen, dogmatikus és üldöző vallást megczá- 
folja s háromszáz évvel megelőzőleg képviseli és nagyszerü voná- 
sokban ismerteti azt, a mit napjainkban szabadelvü protes- 

tantizmusnak nevezünk." Ez az állítás teljesen helyes. Van 
még egy más munkája, melynek czime: tanácsok az e hk.e se- 
redett Francziaországnak. Ezt a munkáját annak a vallási 
háborunak okából és folyama alatt írta, mely vérbe borította Fran- 
cziaországot. Az ember bámul, midőn e munkában oly eszméket, 
tanácsokat és irányelveket talál, melyekről azt gondolja, hogy a 19. 
százban irattak. A kegyességnek, bölcseségnek és előrelátásnak va- 
lóságos kincsei vannak abban lerakva, de a melyek, fájdalom, leg- 
alább azonnal nem hoztak kellő gyümölcsöket, mert az irót kora 
nem értette meg. A türelmesség eszméje csak napjainkban kezd be- 
hatolni az emberek lelkébe. Castellion igen korán született. Ennek 
az embernek szánt Buisson ur 23. évi folytonos munkát; felkutatta 
a genfi, bazeli és más levéltárakat, hogy megtalálja mindazt, a mit 
Castellionról tudni lehet. Buisson ur tárgyának elsajátításával sike- 
rült egészen a XVI. százban élni. Vaskos könyvében bevégzett ké- 
peket találunk Genf, Bazel, Lyon, Strasburg szellemi-, erkölcsi- és 
anyagi életéből. 

Itt is ismertetnem kell, a mit a latintételről mondottam, tudni 
illik: lehetetlen híven leírnom azt a vitát,- mely a nagy munka fe- 
lett keletkezett: az egyetem legékesebben szóló egyik tanára nyomós 
ellenvetéseket tett a pályázónak. Bámulta és osztotta Castellion esz- 
méit Calvinnal való küzdelmében, csak azt hozta fel, hogy Calvin 
csak vasfegyelemmel és rideg hitvallással alapíthatta meg egyházát 
a római egyházzal szembe. Castellion elvei semmit sem tudtak meg- 
alapítni; senkit sem köteleztek, a lelkiismeretet szabadnak akarta, 
ily módon nem lehet egyházat alapítni. Buisson ur oly melegen, a 
vallásos öntudat oly erejével felelt az ellenvetésre, hogy a Sorbonne 
dísztermében minden felőlről tapsolás keletkezett, hol pedig az ily 
önkéntes tüntetések nem igen szokásosak. Egyik tanárnak, ki Kepler 
hires mondását idézvén, azt mondotta, hogy mivel Isten hatezer esz- 
tendeig várakozott, hogy Kepler felfedezze a mindenség törvényeit, 
Castellion is várakozhatott volna, hogy megértsék; Buisson azt fe- 
lelte: én is várhatok. , Egyébaránt, folytatá, ezek az eszmék külö- 
nös módon érthetőkké kezdenek lenni és egyre terjednek. Az unitárius 
egyházak száma folytonosan gyarapszik, ezeket pedig Castellion elvei 
vezetik, nem pedig a Calvinéi, valamint azt, melyet mi franczia 
szabadelvü protestantizmusnak nevezünk. A jövő a türelmességé, a 
lelkiismeret vallási és erkölcsi szabadságáé." 

Ez a nap kitünő volt, melyen a protestantizmus a Sorbonne- 
ban ily nyilvánosan, az irodalom, tudomány és művészet válogatottjai 
előtt nyilvános ünnepet ült. Azt mondám, hogy a művészet kivá- 
lasztottjai előtt is, hiszen maga a szépművészetek állami igazgatója 
szólalt fel, hogy Buissont üdvözölje. Sok szabadelvü pap volt jelen : 
az orthodoxok közül is többen, sőt katholikus papok és klerikalis 
ujságírók is. Hogy mindnyájan szerették volna a protestans tünte- 
tést, és Buisson dicsőitését,. bizonyára nem lehet állitni. Sőt magam 
személyesen az ellenkezőt állíthatom: a klérikalisok közelében voltam, 
kik könnyü szerrel hibáztató megjegyzéseket tettek a jelelt gondola- 

talira. De éppen annak örvendhetnek a vallási türelmesség barátai, 
ha látják, hogy a tűrelmetlenek elégedetlenkednek, mert érzik, hogy 
lábok alatt porlik a föld. Atlátják, hogy az igazság előre balad, nem 
csak nélkülök, hanem ellenök. i 

— Taine a franczia akadémia tagjaa Revue des deux mon- 
desban egy tanulmányt közlött a katholicizmusrál. Ez a tanulmány 
az írónak Les origines de la France modern" ezimü nagy 
munkája utolsó kötetéből egy részlet. Ez a tündöklő iró régóta is- 
meretes egyfelől arról, hogy lelkiismeretes gondossággal birálja az 
általa használt történelmi forrásokat: másfelől nézetei eredetiségéről. 
Mikor politikai kérdésekről van szó, óvatosan kell fogadni Taine ur 
következtetéseit; de azt a tárgyat illetőleg, melylyel jelenleg foglal- 
kozik, el kell ismerni, hogy a politikus egészen elhallgatott a his- 
torikus előtt; meglehet erőszakot tesz a statistikán s kénye szerént 
von abból következtetéseket; de ez az egy pont nem csökkenti jelen 
tanulmányát, melynek tárgya a franczia katholikus egyháznak a nagy 
forradalom után való átváltozása. Meglepő módon, czáfolhatlan 1gaz- 
sággal kimutatja, hogy a franczia katholikus egyház ma nem az, a 
mi a forradalom előtt volt; ennek a változásnak az okát is igazsá- 
gosan mutatja ki. Szerénte az I. Napoleon concordatuma idézte elé 
ezt az elváltozást, melyre a császár nem gondolt, s a melyet nem 
is akart. A concordatum előtt a pápa mindenhatósága csak képzelt 
volt; az egyházaknak megvoltak saját hagyományaik és mentessé- 
geik. Ma az egyház absolut, egyetemes monarkiává lett. A concor- 
datum által a pápa kényszerítve lett, hogy segitségére legyen Napo- 
leonnak, a ki meg akart szabadulni oly püspököktől, kik némileg ter- 
hére voltak a régi monarkiához való ragaszkodásokkal. Ekkor hasz- 
nálta a pápa souveren hatalmát, mint a püspökök püspöke, újjá 
szervezvén minden diocesist s elküldvén azokat a püspököket, a kik 
Napoleonnak nem tetszettek; a pápa felhasználta az alkalmat, hogy 
mindenhatóságát megalapítsa. Oly ügyesen intézte ügyét nagy csen- 
desen, hogy csalhatatlanságát szentesítette a vaticani conciliummal. 
Meg volt-e elégedve az egyház a concordatummal? Éppen nem. A 
concordatum ugyanis nem csak a katholikus egyházzal köttetett, 
hanem a dissidens egyházakkal is, melyek hasonló elbánásban része- 
sültek. Botránynak tekintette az az . egyház, mely egyedül magát 
tartja Istentől rendeltetnek, hogy a hitetlenek törvényeseknek tekin- 
tessenek s ugyanazon előnyben részesüljenek. A katholikus egyház 
nem engedheti meg ezt. Eppen ezért a hires concordatum. melynek 
a császár gondolata szerint, a teljes egyesülést, az örök békét kellett 
volna előidézni, ellenkezőleg a két szerződő fél között az összeüt- 
közésnek és küzdelemnek állandó forrásává lett. Ámde az állam nem 
mondhat le a maga jogairól. Az egyház pedig a maga részéről nem 
akar lemondani elveiről, melyekről azt állítja, hogy Istentől származ- 
nak. E szerint összeférhetlen ellentét van. Ha egy pillantást vetünk 
a modern világra, teljesen meggyőződünk erről. A tudomány létezése 
megtagadása nélkül nem mondhat le felfedezéseiről, vizsgálódási 
rendszeréről. Az egyház nem akarja eldobni régi, dogmatikus fogal- 

mait a tudománynyal szemben, mert akkor elveszítené tekintélyét. De 
Taine úr azt állítja, hogy a tudománynak szüksége van a neutralis 
laikus államra, az erkölcsöknek pedig Francziaországban szükségök 
van a katholikus egyházra. Ebben mindenesetre ellenmondás van, mely, 
ha jól meggondoljuk, nagyon elszomorító. k 

Jól tudom, hogy a katholikus egyház makacssága mellett is 
tud hajlékony lenni, mikor szükséges, de nem kell szem elől tévesz- 
tenünk, hogy azok az engedmények, a melyeket látszólag tesz, csak 
arra valók, hogy azok által a maga mindenhatóságát biztosítsa. E 
tekintetben a nép Francziaországban nagyon bizalmatlanná lett. Mi. 
történik jelenleg is? A papság egy része, a pápa akaratára, a ki 
különben nagyon élesen lát és ügyes diplomata, azon politikai in- 
tézmények felé hajlik, melyeket Francziaország magának teremtett. 
Az ember azt gondolná, hogy a szabadelvü közvélemény örvend e 
jelenségnek. Éppen nem örvend. Hz könnyen megérthető. A katholikus 
papság, miként fogadhatná el utógondolat nélkül az állam teljes 
secularizatióját ? Vajjon a papságnál ezt a fejlődést nem az idézte-e 
elő, hogy a nép mind inkább elfogadja a jelen kormányformát s ezen 
elfogadással folytonosan távozik a papságtól; a mely nem akar elkü- 
lönitve maradm, ezért azt mutatja, hogy követni akarja a maga 
nyáját ? On átlátja, hogy ha ez így van, a fejlődés alapja mennyire 
gyenge. Nem állítom, hogy ez a fejlődés lehetetlen, és hogy az soha 
sem történik meg komolyan; az idő sok mindent hoz elő. De jelen- 
leg kétkedem; hogy is ne. 

Am lássuk a vitát, mely a katholikusok által nem rég Páris- 
ban tartott nemzetközi congressuson folyt, Freppel püspöknek és 
képviselőnek az elnöklete alatt. Voltak ott tudósok mindenünnen, 
még pedig ismeretes és tisztelt tudósok. Tudományos munkálkodást 
műveltek-e? Eppen nem. Maga a congressus csaknem észrevétlenül 
Járt le Párisban. Csak vallási tüntetést akartak csinálni. A congres- 
susban legkiválóbb jelenség volt Freppel püspöknek megnyitó beszéde, 
melyet programmnak lehet tekinteni. Ugyanis helyes világossággal 
ki van abban mondva a czél, melyért ez a Congressus rendesen 
össze szokott gyülni, e ezél mindig és mindenütt hirdetni a katho- 
likus egyház uralmát. Szépen előadja ugyan, hogy a tudomány füg- 
getlen a maga birodalmában; a vallás is az a magáéban, e szerint 
némi szövetségnek, nem pedig harcznak kellene lenni. Azonban ez 
mind csak látszat. Ha azt egészen elemezzük, megtaláljuk ezt a va- 
lóságot. Csak az egyház bir azzal a tekintélylyel, hogy mindenik 
birodalom határát megjelelje; egyedül őt illeti meg a felségi jog 
a gondolat és cselekvés rendében. Es a tapasztalat azt mutatja, 
hogy a dolog rende éppen ez. Elégséges Didon atya példáját idéz- 
nem, kit censura alá vontak, hogy igen nagy függetlenséget tanusí- 
tott, és a tudós Duchesne abbéét, ki kénytelen volt félbehagyni 
archeologiai előadását a katholikus egyetemen, mivel szentségtörő 
kézzel nyult az egyház legendáihoz. A tudomány hadd létezzék, csak 
vesse magát alá az egyház ellenőrzésének. A szabadelvüek azért nem 
biznak nagyon az egyház és a katholikus szellem fejlődésében. Hgy 

időre alkalmazkodik a körülményekhez, de soha sem mond le. Kü- 
lönben egy telivér katholikus lap a , I7univers egy képben elégvé 
érthetőleg megmagyarázta, hogy Freppel püspök miként érti a tu- 
domány függetlenségét: ,A tudomány, mondja, egy ló, még pedig 
szilaj ló; helyes lenne-e, hogy ez a szilaj ló zabla és porász nélkül 
eszeveszett futásnak eredjen, melyben meglehet czéljához jutna, de 
a melyben sokkal nagyobb bizonysággal mélységbe buknék." Nemde? 
Eppen ezért nem akarják, hogy a tudomány, ez a szilaj ló, mély- 
ségbe vezessen, s ezért akarják megfékezni, s jó úton vezetni. Le- 
gyen! de az a kérdés, hogy ezzel minő harczra hivják ki a tu- 
dományt. 

E szerint, a mint ön látja, nem sokat várhatunk a katholiciz- 
musnak Francziaországban való fejlődésétől. Való, hogy a katholikus 
egyház szervezetében, jellemében egészen megváltozott a forradalom 
óta, de szelleme a régi maradott. A szabadelvüséghez való vonzó- 
dása akár a kormányformát, akár a bölcselmi és tudomány elméle- 
teit illetőleg csak látszólagos és nem ered szívből. 

-- Nem emlékszem, említettem-e önnek, hogy a reformált egy- 
házban egy idő óta mozgalom indult meg hivatalos zsinat tartása 
ügyében, mely zsinatot szabályszerüleg az állam hivja össze. Ezt a 
mozgalmat az orthodoxok inditották meg. Többen közülök látva a 
nem hivatalos zsinatok kevés sikerét, mivel az ily zsinatoknak nincs 
hatalmok, hogy határozataikat végrehajtsák, úgy gondolták, hogy talán 
egyetértésre juthatnak a szabadelvüekkel, hogy egy hivatalos zsinat 
összehívását közösen kérjék az államtól. Egy szabadelvü consisto- 
rium a meghivásszerű felszólításra felelt is, megjelelvén feltételeit, 
az az kijelentvén, hogy a zsinat csak szervezési kérdéssekkel fog- 
lalkozzék, de kötelező dogmákkal ne. Igy indult meg a kérdés. Ez 
óta az orthodoxok sokat vitatkoztak felette. Két pártra szakadtak : 
egyik párt úgy gondolkodott, hogy egyetértésre lehet jutni a sza- 
badelvüekkel, hogy együttesen kérjék a hivatalos zsinatot. Hz a kis- 
sebbség, a többség határozottan vonakodik, hogy a szabadelvüekkel 
együttesen kérjék a hivatalos zsinatot; szerintök elégséges a nem 
hivatalos zsinat is. A szabadelvüek nem foglalkoznak a kérdéssel, 
hagyják az orthodoxokat, hogy tegyék, a mi nekik tetszik s azt várják 
hogy azok minő ajánlatokat tesznek. Az orthodox lapok élesen vi- 
tatkoznak. Az utóbbi napokban Sabatier tanár ismét okosságával és 
tekintélyével közbeszólott. Megmutatta az orthodoxoknak, hogy nem 
hivatalos zsinatokkal semmire sem mennek az állammal szemben s 
megmutatta nekik, hogy egyet kell érteniök a szabadelvüekkel, hogy 
hatással léphessenek fel az államnál, mikor az egész egyházat ér- 
deklő fontos kérdések fordulnak elő, különben, ha úgy járnak el, 
mint most, az állam a maga tetszése szerint dönti el a kérdéseket, 
a nélkül, hogy azzal törődnék, hogy az egyház belenyugszik, vagy 
sem. Nem szükséges modanom, hogy nem győzte meg a makacs 0r- 
thodoxokat, Sabatier ur a , [/eglise libre" czimü laphoz intézett le- 
velét így végzi be: , Az az eszme, hogy a nemzeti egyházat nem 
hivatalos zsinattal is lehet kormányozni, következetlen, kivihetlen 

gondolat. Az egyik megsemmisíti a másikat, a nem hivatalos zsinat 
vagy egyenesen a szabadelvü egyházba viszi a mi nemzeti egyhá- 
zunkat, vagy helyet ad egy hivatalos zsinatnak." Bizonyos, hogy e 
két alternatíva mellett nincs harmadik eset. De az is bizonyos, hogy 
az orthodoxok nem egyeznek bele oly zsinat tartásába, mely csak 
szervezkedéssel foglalkozzék; ők mindenkit kötelező hitezikkelyt akar- 
nak megállítni; az is bizonyos, hogy a szabadelvüek nem vetik alá 
magokat semmi kötelező hitczikkelynek. Másrészről az állam 15 meg- 
fontolja a dolgot, mielőtt a hivatalos zsinatot engedélyezi. Bizto- 
sítást fog kérni: okult az 1872. évben szerzett tapasztalaton: meg 
követeli, hogy a pártok értsenek egyet, hogy minő kérdéseket tár- 
gyalnak a zsinaton s hogy nem mennek túl a megszabott határokon. 
Tekintetbe véve a közszellemet, úgy látszik- hogy még távol vagyunk 
a hivatalos zsinattól. Másfelől igen tekintélyes orthodoxoktól úgy 
értesültem, hogy az orthodoxok táborában is megunták már, némely 
szóvivők önkényének engedelmeskedni, kiknek agitatiója veszélyes 
lehet a reformált egyházra. Ezért le akarják rázni a zsibbasztó jár- 
mat ; lesz-e erre elég erejök, hogy megtegyék? Rövid időn el kell 
dőlni a dolognak. Annyi látható, hogy az: orthodoxok közt nincs 
egyetértés a zsinati összes kérdéseket illetőleg. 


CHaRRuAup JD. 


LEGUJABB MAGYAR IRODALOMTÖRTÉNETÜNK. 
(Első közlemény.) 


Bodnár Zsigmond, a budapesti egyetem tudós magántanára, sa- 
ját költségén egy nagyobb irodalomtörténeti kézikönyv kiadását 
kezdte meg, mely kiváló érdeklődést keltett vállalatában nemzeti 
irodalmunk történetét egészen uj felfogással, sok figyelemreméltó 
észrevétellel, de egyszersmind szembeszökő tévedésekkel is tárgyalja. 
, Irodalmi Ertesitő" czimü rovatunkban már szólottunk e mű fény- 
oldalairól; most behatóbb ismertetés kiséretében egyik-másik kifo- 
gásunkat teszszük meg. 

E vállalat első füzetében az irodalom és irodalomtörténet fo- 
galmának eléggé szabatos meghatározása után a magyar irodalom- 
történet egészen uj felosztását kapjuk. Bodnár eltérvén irodalom- 
történetünk mai vezérének, Beöthy Zsoltnak, találó és szép felosztá- 
sától, nemzeti irodalmunkban hét korszak helyett kilencz korszakot 
különböztet meg. E kilencz korszak kitűzése és elnevezése részben 
helyes, részben minden biztosabb alapot nélkülöz. 

Iey pl. mindjárt az elsőnél nem tudjuk, miért teszi Bodnár a 
, mondák korának" befejezését épen az 1300-ik évre. A második kor- 
szaknak, ,a középkori vallásos irodalom korának", már csak 
neve is esetlen. A harmadik kornak mind czime, mind pedig ideje elég 
jól van felvéve (A hitújitás kora 1526—1600.) A negyedik kornál 
, Pázmány kora" helyett sokkal találóbb a Beöthy-féle elnevezés: 
, Katholikus visszahatás kora." A ötödik kornál (, Kuruczvilág kora 
1650—1712") mindkét határév szerencsétlenül van megválasztva. 
Valamint az 1637-ben elhalt Pázmány korát nincs okunk egész 
1650-ig vinni: éppen úgy a kuruczmozgalmak sem 1650-ben kez- 
dődnek. 
Az 1648-iki osnabrücki béke, mely után legott kitűnt, hogy a 
felemelkedő Ausztria nem akarja megszabaditani Magyarországot a 
hanyatló török hatalomtól, fontos forduló pont Magyarország törté- 
netében. Honfiaink eleinte még biznak az uralkodóház jóakaratu 
támogatásában, erre mutatnak Zrínyi és Listi költői munkái. A csa- 
lódást csakhamar zajos elégületlenség s ezt később forradalom kö- 
veti. Zrínyi prózamüvei jellemző bevezetését képezik a kuruczvilág 
irodalmának. 1648 lehetne tehát e korszak kezdő éve; de semmi- 
esetre sem 1650. A záró év is 1711-gyel helyesebb, mint Bodnár 
ur felvett 1712-ik éve. 1711-ben zárta be ugyanis a szathmári béke 
a kurucz-mozgalmakat. 1712 mellett csupán csak a Beöthytől való 
különbözés szólhat, a mi oknak bizony elég gyönge ok. 

A hatodik kort Bodnár ,a nemzeti szellem szunnyadása korának" 
nevezi (1712—1772), mig Beöthy sokkal rövidebben és találóbban 
, nemzetietlen kornak." A hetedik kor véghatárideje Bodnárnál 1815, 
— hogy miért, Isten a megmondhatója. A rá következő nyolczadik 
kornak mindkét határa szerencsétlenül van megválasztva. A roman- 
tikus szellem kora 1815-től 1843-ig terjed, — állitja szerzőnk. Ámde 
1815-ben még- senki sem írt romantikus szellemü munkát; 1842- 
ben pedig már fellépett Petőfi Sándor. Igy hát az utolsó kor is, ,a 
nemzeti irodalom kora", mely a romantikus kor végétől, azaz ,1845- 
tól napjainkig" tartana, Bodnárnál elég pontatlanul van meghatá- 
rOZVa. 

Ennyi, s mint már első tekintetre látni, mindenesetre nem 
alaptalan kifogásokat emelhetünk ama hiu törekvés ellen, mely csak- 
hogy ujszerüt adjon, eltér a jobb és helyesebb régitől. Bodnár a 
Beöthy felosztását sok tekintetben tökéletesbiíthette volna, kisebb 
részekre tagolván a nagyobb korokat; de mivel merőben ujat akart 
alkotni, a jó szándék megtört a kivitel erőtlenségén. : 

Műve további részében a magyar nyelvet és magyar népet csi- 
nos fejezetekben ismerteti az író; bár nem hagyhatjuk szó nélkül, 
hogy a magyar faj jellemzésénél csak a sík föld népét tekinti, hová 
pedig alig egy-két száz éve települt a török pusztítás után a magyar 
faj. Arról, hogy a kún, palócz, székely és az erdélyi igen sokban 
elütő jellemvonásokat mutat, Bodnár. nem bir tudomással. Neki a 
magyar faj mintaképét a debreczeni, vagy szögedi civis adja, a kik 
közül köztudomás szerint csodaképen szokott egy-egy író kiválni. 
Ily gyönge alapon aztán nem csoda, hogy Bodnár eltéveszti a magyar 
irodalom általános jellemzését. 

Nemzetünk eredetének kérdésénél érdekesen köti össze a Vám- 
béry- és Hunfalvy-féle elméletet. Szerinte nyelvében ugor, fajilag 
törökkel vegyült a magyar. A tej-út magyar neve alatt mythosi ere- 
detet gyanit; holott , hadak útja" országutat jelent s Csaba nevét 
csak-a Jókai fantáziája köté össze ez érdekes, bár csak külső ha- 
sonlatosságon épűlt elnevezéssel. (Vesd össze: király útja — ország- 
út.) Székelyeink legalább semmit sem tudnak e névhez kötött gyö- 
nyörű mondáról. 

A magyarok ősköltészetét alaposan és igen szépen tárgyalja. 
Nem hallgathatjuk el azonban azt a tévedését, hogy a magyarok 
ősanyjának nevét a bibliai Enoktól, vagy Anaktól származtatja. Enok 
férfi- és nem nőnév; a magyar Eneh ellenben máig él a nép ajkán 
eme vagy ,emses alakjában. (Emtet — szoptat; vesd össze: esecs- 
emő.) Emese álmának megfejtéseért tehát nem szükség a bibliához 
folyamodnunk, 

3 Tetszik nekünk az, hogy szerző, elég bátor elvetni a magyar 
naiv éposz egykori lételét. Arany valóban semmitérő bizonyítékokkal 
küzd rég eltünt naiv époszunk mellett. A mi nem volt, az könnyen 
tűnhetett el s nem kevés nemzeti hiúság kellett irodalmunk e meddő 
kérdését máig felszínen tartani. Bodnár erős kritikai érzékét mutatja 
az 1s, hogy a legrégibb magyar nyomtatványt (1484.) sem fogadja 

el szó nélkül hitelesnek A szomszéd jegenyei parochia soha senki 
által meg nem vizsgált kincse már a gyanus helyesírásnál fogva is 
magán viseli a hamisitás vagy félreértés bélyegét. 

Bodnár könyvének egyik legérdekesebb részlete a középkori 
kolostorélet leírása. A protestans Beöthy költői képet rajzol a világ 
csábjai elől félrevonult s csak a másvilági vőlegénynek élő szent 
szűzekről; Bodnár sokkal realisabban itéli meg mind a mai, mind a 
középkori szenteket. A Margit-legenda rajongó hősében jellemzőn 
állítja elénk a XIII. száz év szerzetes-életét. 7 

— Egy szerencsétlen király még szerencsétlenebb leányának gyászos 
története ez, a ki csak sirni és vezekleni, imádkozni és böjtölni tud; 
rondaságban szolgál és az Isten és mások iránti szeretetből a legkisebb 
földi örömtől is megfosztja magát. Margit gyermekkora óta csak sir, 
éjjel-nappal állva vagy térdepelve imádságban mulat vala... 
Vala ez szent szűznek nagy ájtatossága imádságra. Mert áll vala az 
karba siralmakkal nagy imádságokban. Némikoron imádkozik az szent 
kereszt oltára előtt az karban. Némikoron az ő titkos imádkozó helyén 
az karban. Némikoron pedig áll vala az ablaknál, kiről nézik Krisztus- 
nak szent testét nagy ájtatossággal és nagy siralmakkal." Nagypénte- 
ken elveti magát a földön és úgy sir, hogy az oratoriumból kihallatszik 
a szentegyházba. A legenda nem győzi emliteni örökös sirását, nagy 
siralmait. Könnyeitől a veluma, fátyola, annyira megvizesül vala, 
hogy facsarni lehetett. A sok sirástól végre meghidegül a feje s 
ezért sok ruhát visel rajta. Térdének kalácsa megdagad és megke- 
ményedik. Tizennyolczesztendeig nem fürdik. Lábait a bokán 
felül nem mosta, pedig ,a szükségnek helyét, kit dunának hivunk, 
gyakorta megtisztitja vala." Magát undok sárral, ganéjjal beszennyezi, 
ugy, hogy társai futnak tőle; de ő csak tovább hordozza ronda csuhá- 
ját, benne alszik, eszik, jár és szolgál, A sárból szed föl egy-egy ron- 
gyot, hogy foltot ejtsen rajta. Hushagyótól husvétig ló- és tehénfarkból 
készült kámzsát visel, mely megnehezül a rondaságtól, féregtől és más 
állatkáktól: ezek ellepik a testét, kivált a fejet: Margit mindamellett 
nem mossa meg nagyszombatig. Ezek a férgek és állatkák azonban 
mind fejérséges gyöngyöknek látszottak. Vasból csinált, más- 
kor sűndisznó bőréből készült övet hord; effélékkel pl. töviskes vessző- 
vel ostorozza és ostoroztatja magát. , Kapczájába" apró hegyes vassze- 
geket tesz és varr; megkötteti magát, hogy karja husába megy a kötél. 
Ágya egy hitvány gyékény, egy hitvány lasnok és egy kis vánkos. 
Olykor csupán egy gyékény s feje alá egy bőr. ! 

— A legenda mindezt bőven, számtalanszor ismételve mondja el az 
olvasónak. Alig egy költői vagy egy kedvesen emberi vonás. Még ett 
is, a hol a házasságra ösztönzést meséli el, azt, mondatja a szűzzel: 
, Annyira bánthatnak eng-met az én szüleim az házassággal, hogy el- 
metszöm én magamnak az én orromat ajakammal öszve." Mikor király 
leányának mondják, sirva panaszkodik Olympiadis asszonynak. , En édes 
anyám, nagy tiszteletlenséget mondanak énnekem: azt mondják, hogy 
én király leánya vagyok," Mindenütt tulzás, mindenütt szertelenség ; de 
a tulzásból és szertelenségből hiányzik a költői vonás. Csak ott enyhül 

egy kissé e kietlen önsanyargatás lidéreznyomása, a hol mindez vala- 
melyik soror javára történik; a hol a testvéri, a felebaráti szeretet édes 
melege járja át, vagy a hol atyja, IV. Béla, és fivére, István, közötti 
polgárháboru felett bánkodik a szerető leány és a jó testvér szive. 

Egész terjedelmében iktattuk ide e kiváló érdekü részletet, mely- 
ben sok tanulság rejlik olvasóink számára s melyből megérthetjük 
Bodnárt, az írót, ki katholikus neveltetésénél fogva melegen vonzó- 
dik a kath. szerzőkhöz, azokat részletesebben és feltünő méltánylattal 
tárgyalja; mindazáltal a protestans íróknak is megadja a magokét, 
mert a hitújiítást a valódi kereszténység és humanismus szerencsés 
egyesülésének s így miveltségtörténeti fontosságúnak 
tartja. : 

Ezekről azonban a jövő füzetben. 

KanyaRó F. 


GYÖNGYMONDATOK. 
(Újkori iróktól). 
TEK ajare 
Kossz beszélgetés esik böjt mellett. Shakespere. 
A nagy kielégiílés unalommal határos. Az étkeket a böjt fű- 
szerezi. Az eledel legjobban izlik annak, a ki ehetnék. Petrárk a. 


Láttunk-e valaha valakit, a ki a kenyeret és vizet megunta 
volna? ime a természet útja! Rousseau. 
Bú 
Büszke a bú; görnyed, a kié. Shakespere. 
A búnak nincs hatalma a felett, a ki megveti s kineveti. 
Shakespere. 
A búbánat gonosz vendég, rossz madár, 
A kebelbe életet, vért lopni jár. Petőfi. 
Kevés bú jó szivet, de tulságos bú kevés észt mutat. Sh ak- 
espere. 
Fejemet nem töröm, 
Jobb annál az öröm, 
Kár hiába, bolondjába 
Gyötreni szivemet, — 
A siralom, aggodalom 
Ekép el nem temet 
Idején engemet. Csokonai. 
Könyben uszó szememmel 
Csillagomat vizsgálom, 
S a teremtőt életemmel 
Könyörögve kinálom. Kisfaludi Sándor. 


Bukás. 


A nagyság a balsorsal lehullván, az emberek előtt is porba 
hull, és a bukott meg sem érezve még saját esetét, már is kivillan 
az mások szeméből. Shakesp ere. 

A ki elbukott, azt leginkább megtaszigálják azok, a kik ki 
akarják irtani a világ emlékéből, hogy vele ismeretségben voltak. 
Jókai. 

Ki lehet nevetségesb és szánandóbb egy koldussá lett nagy 
urnál, ki nyomorával hordja születése előítéleteit. Rous sea u. 

Mentől tündöklőbb a padlás, annál könnyebb az elcsuszamo- 
dás. Beranger. j 

Az embereket hamarább ezélhoz vezeti egy-egy bukás, mint 
valami könnyü siker. Legüdvösebb tapasztalatainkat csalódásainkra 
s bukásainkra szoktuk épiteni. 5 mile s. 


Butaság. 


Butaság és kevélység azon egy fán teremnek. Saphir. 

Ma is vannak emberek, kik komolyan sajnálják, hogy a kö- 
zépkor ostoba butaságait miért nem tartották meg szeszben, hogy 
a senyvedéstől és posványosodástól megvédve lennének. Saphir. 


Bujaság. 


A bujaság poharában 

A felső hab édes méz, 
. 5 ennélfogva ingerelvén, 

Hozzákap az emberkéz. 

De, hajh! édes csak habja volt, 
Már. keserü az ital, 

Es sepreje epe s méreg, 
Melytől a sziv kint s jajt vall. Kisfaludi 5. 


Bujtogatás. 


Zsarnoki kormány kezében a nemzeti büszkeség kérdése a ve- 
res zászló, melyet a népnek, mint bikának, elébe tart, mikor azt 
akarja, hogy lehorgasztott fővel menjen az urokba. Labouleye 
Eduard. 


Bün Büntény:Bümbögcsán at. 


Bünöd nem egy botlás, de üzlet; a kegyelem csak keritőd 
lenne ; legjobb, ha meghalsz mielőbb. Shakespere. 

Tk Ejjel-nappal  harczolnunk kell legnagyobb ellenségünk ellen. 
ókai. 

Ha az állam törvénye megbünteti az ismert büntényeket ; hir- 
dessenek akkor egy Istent (a lelkészek), a ki megbünteti az ismeret- 
len büntényeket. Voltaire. 

Nagy gonoszságokat mindig mások előzik meg. A ki egyszer a 
korlátokat átlépte, végre a legszentebb dolgokat is meg tudja sérteni. 
Mint az erénynek, a bünnek is megvan fokozata. Az ártatlan félénk- 
séget még soha ember nem látta vad kicsapongásba rögtön átmenni. 
Racine. 

A bünbocsánat bátoritás a bünre. Azt mondani: Isten nektek 
azt parancsolja, hogy legyetek igazak .! jobb, mint igy nyilatkozni: 
Isten nektek, mint bünösöknek, meg fog bocsátani! Voltaire. 

Az ember nem született gonoszá, csak azzá leszen, mint be- 
teggé is. A világ összes gyermekeiben csak ártatlanságot, kedvességet 
és félénkséget látunk; ha bünösökké, kegyetlenekké, gonosztevőkké 
születtek volna, valami jelét mutatnák, mint a kis kigyófiak, melyek 
azonnal marhatnának, s a mint a tigriskölykek marczangolni akarnak. 
Molt ara e. 

Kegyetlen az, a ki szelid, mikor ölni szentség. A százfejü szörny 
uj fejeket terem; csak posványával együtt vesztheti Herkules. A gaz 
lenyesve még bujább lesz; irtani kell gyökerestől a bünt. Berzsenyi. 

Olyan a bün! nagyobb fiat szül magánál. Arany János. 

A bün mindig egyéni és soha sem egyetemes. Ha a többség el 
volna tökélve, gonoszságokat elkövetni s a törvényeket megszegni, 
ki lenne akkor hatalmas arra, hogy fékezhesse. Ime a polgárosodás 
diadala! I. Napoleon. 

A kik erőtlenségből vétkeznek, vétkezve is jó emberek; a kik 
szándékosan vétkeznek, nem vétkezve is rossz emberek. Hobbez. 

Ha büneidben halsz meg, sem a természet, sem a szerencse 
hibája, hanem a tiéd. Ki hajtott a bünre? ki tiltotta meg azután 
azt eltörölnöd? ki akadályoz a megtérésben ? szabad a lélek a vég- 
leheletig. Sohasem rosszabb ébredni, mint csak este; s a mi nagyon 
nanyagoltatik, bajosabb levetkezni. Petrárka. 

Csalfa elv, hogy minden büntényt először szeliden kell büntetni. 
Szigorun kell büntetni, hogy a büntetés fogalma erősebb legyen, 
mint a büntetést előidéző kedély fogalma. Szokásá vált bün kiirthat- 
lan. Késő büntetés elkésett gyógyszer. Kleist. 


BrÜr MmtEL ÓN 


Az Ur saját büneikkel veri meg az embereket. P. Szathmári 
Sá tol y: 

A gonosz az emberi törvények elől elvonulhat, de a természet 
törvénye elől nem. Ettől még a nagy szabadságot élvező fejedelmek 
is kénytelenek rettegni. Helveetius. 

A halálbüntetést annál-kevésbé lehet igazolni, mentül biztosit- 
hatóbb a közbiztonság másnemü büntetések és intézmények által. 


Feder Henrik. 


A szégyent a büntény hozza, nem pedig annak büntetése. Cor- 
néille Tamás. 


Büszkeség. 
A büszkeség oly útmutató az életben, mely az embert sokszor 
vizre viszi, sokszor jégre viszi; de sírba soha sem viszi. Jókai. 
Büvészet. 


A büvészet nevezete azon elvet foglalja magában, hogy az em- 
berek Istennel szemben erőszakot tehetnek. Constant Béniám. 
A természet feletti ég fogalma meg van mind a rendes hitval- 
lásban, mint a büvölésben; s a kettő között az elsőnél meg van en- 

gedve az állam érdekéért, — az utolsónál pedig tilos, mert csalárd, 
káros. és az állam érdekével szemben sértő. Constant Béniám. 


C. 
Csábitás. 


Az emberek annyira elcsábithatók, akár vélemény, akár a nagy- 
ság fénye, akár a gonoszok mestersége által, hogy akkor is hibázni 
vélhetik, mikor a legjobbat akarják tenni. 2-ik Fridrik. 

A nők körül legbátrabb férfiak a férjek szeme előtt legfélén- 
kebbek; és viszont a házuknál leggyöngédebb férfiak elleneikkel 
szemben legrettentőbbek. Sand György. 1 

Az embert nem az esze csábitja el, hanem a szive; nem a vl- 
lágosság akadályozza a látásban, hanem a sötétség; itél előleges bi- 
rálat nélkül. Malebranch e. 


Család. 


Gyermekszobából kerülnek ki a nemzetek; a honnan azok, kik 
a gyermekek járszalagját tartják kezökben, aligha nagyobb hatalom- 
mal nem rendelkeznek, mint azok, kik az államigazgatás gyeplőjét 
tartják. Smiles. 

A családélet édességétől áthatott ember szeretete kiterjed a 
családra s ennek szük korlátain át a világra. Smiles. 

Az após szereti a vejét és menyét; az anyós szereti a vejét, 
de a menyét nem. La Bruyér e. 


Csalás. Csalárdság. Csalfaság. 


A csodadolgok szeretete s rendkivüliségek hallása a közértel- 
met mindig elfordította; s igy az ember csalárdsághoz folyamodott 
ott, hol erővel nem rendelkezhetett. Voltaire. 

A csalfaság magát szemfényvesztőleg nagy szavakba és szónoki 
ékesség nyelvébe burkolja. Schiller. 

Az emberek mindig hajlammal viseltettek a csalfasághoz; nem 
tudom, minő csodálatos magatartás által, az igazság őket mindig 
kevésbé érdekelte: kapzsiság, előitéletek, önszeretet, felüleges szel- 
lem — hitem szerint — mindig oly ellenségek lesznek, melyek a 
tudományok előhaladásának ellenszegülnek. 2-ik Fridrik. 

A csalárdságot a hiszékenység táplálja, együtt a vak hittel; 
hatalmába veszi a lélek rettegéseit, és uraltatja valóságos önkényét, 
de a melyet gyakran elrejt. Uralma alatt virágoznak a papi bitorlás 
és a jogi osztály aristocratiája. Bentham. 

. A sziv igen titkos helyre vagyon zárva, 

Az ábrázat sokra forditható lárva; 

őt még a beszéd is egy oly csalható jel, 

Hogy minden szándékot palástolhatsz ezzel, 

Sőt a mosolygó száj s a vigyorgó szemek 

Egy ártalmas lelket fedező tetemek. Csokonai. 

Annyira félnek az emberek a megcsalattatástól hogy jóltevő- 
jöket is gonosznak képzelik. Helvetiu s. 

Van-e ember, a ki meg ne csaljon? a vadászok és madarászok 
nem élnek több csalfa mesterséggel, mint az álnok emberek az egy- 
ügyüekkel szemben. Azt nevezik okosabbnak, a ki jobban tud csalni. 
Ha nem akarsz megcsalatni, vagy halj meg, vagy kerüld el az em- 
kerek társaságát. Petrárk a. 

Az emberek kölcsönösen egymást megcsalni készek levén, nem 
veszik szivökre, a mit mással tesznek, ellenben. a mit velek más 
teszen, nem szenvedhetik. Petrárka. 

A világ tele van csalfasággal: a kik szeretnek, elámitnak ked 
veskedéssel: az alsóbbak hizegeleknek félelemmel, vagy szeretettel: 
a nagyobbak megvetnek, elhanyagolnak, eltekintnek. Önmagunk is 
készek vagyunk magunknak hizelegni; megcsaljuk magunkat Istenünk 
szemei előtt. Malebranche. 


Csalátkozás. 


Gyakran megtéveszt a külszin, s nem jó, a szemnek mindig 
hitelt adni. Moliére. 

Mentől több és kevesebb szenvedélyei vannak az embernek, 
annál gyakoribb és fájdalmasabb csalódásoknak van kitéve; mentől 
nagyobbat kiván, annál ritkább a teljesülés, és egy szerencsés ered- 
mény valószinütlensége nevekedik a kivánság kicsapongásával. Gar ve. 

A boldog, mig nem ért, édes csalódásokkal ringattatik; több 
kár, mint nyereség, felhőtlenül látni a valót. Kisfaludi Károly. 


Csalhatatlanság. 


Az egyes korszakok épp oly kevéssé csalhatatlanok, mint az 
egyének; minden kornak volt számtalan oly nézete, melyet a későbbi 
kor hibásnak vagy éppen képtelennek ismer fel; s kétségkívül szám- 
talan oly véleményt, mely most átalános érvénynyel bir, a jövő kor 
nem fog magáénak vallani; valamint jelenkorunk sem fogadott el 
sok olyat, mely egykor átalános volt. Mill Stuart János. 


Gyüjtötte: Kiss Minány. 


IRODALMI ÉRTESITŐ. 


Dr. Szlávik Mátyás eperjesi .theol. tanár ,Zur neuesten pro- 
testantischen Literatur in Ungárn" czim alatt érdekes ismerte- 
tést irt a német közönség számára. Az ismertetés a Luthárdt által szerkesz- 
tett. , Theologisches Literaturblattban 33. 34. sz. (Lipcse), jelent meg, miből az 
látszik, hogy dr. Luthárdt előtt Szlávik még sem vesztett kegyet liberalismu- 
sáért, mint azt egy hazai orth. protestans iró vélte. Sőt dr. Szlávik e czikké- 
ben is jelét adta liberalismusának, midőn nemcsak orthodox egyházi irókról, 
hanem a liberalisokról s azok közt az unitáriusokról is megemlékezett. Az is- 
mertetés dicséretére válik a fáradhatlan irónak. 

Az angol nyelv elterjedése mint a nemzetközi érintkezés 
és cultura eszköze. (The spread of the English Language as a means of 
international intercourse and culture) czimen Kovács barátunk az amerikai 
, Unitarian Review" oct, számában terjedelmes czikket közölt. 

Az Athenaeum kézi lexikona. Az összes ismeretek enyclopédiája 
különös tekintettel Magyarországra. Szakférfiak közremüködésével szerkeszti 
dr. Acsády Ignácz, a magy. tud. akademia lev. tagja. Első füzet. Budapest, 
1891. Az Athenaeum r. társulat kiadása. Az uj vállalat első füzete külső meg- 
jelenése fényével startalma gazdagságával egyaránt fölkelti a figyelmet. Nyomdai 
kiállítása választékos, nagy költséggel és műgonddal készült gyönyörü műlap- 
jaival pedig a legszebb hasonló külföldi munkákkal kiállja az összehasonlitást. 
Az első füzetnek három ilyen műmelléklete van. Egy remek szines műlapon 
izléses csoportosításban látjuk a magyar állam nagy, közép és kis czimerét, a 
nemzeti zászlót, a magyar honvédség és közös hadsereg ezredzászlait, a Szent 
István-rend nagykeresztjét, a Ferencz József-rend középkeresztjét s a koronás 
arany érdemkeresztet. Egy kettős lapra terjedő műlapon Észak-Amerika leg- 
ujabb térképét vesszük s egy harmadik műmelléklet az emberfajokat tünteti 
föl. Mindegyik kitünő gonddal készült, a mint az egész füzet kiállítása diszére 
válik hazai nyomdászatunknak, A nagy nyolczadrétü alak igen jól van meg- 
választva, a papir finom, a betük nem oly kicsinyek, hogy a szemet rontanák 
s az olvasást fárasztóvá tennék, mi a legtöbb ilyen német munkának hátrá- 
nyos sajátsága. Hanem azt éppen nem mondhatjuk dicséretnek, mint egyik napi 
lap tette, hogy Agh István unitárius püspököt és irót kihagyta. Különben a 
vállalatot ajánljuk. E3y-egy füzet ára 30 kr. 

Államsegély növelése egyházi czélokra. A vallás és közokt. mi- 
nisterek költségvetéseiben az egyházak Eötvös ministersége óta  min- 
dig ugyanazokkal az összegekkel szerepeltek, melyek először részükre 
megállittattak volt. A jelenlegi ministernek 1892-re szóló költségelő- 
irányzata azonban az egyházakat illetőleg változást mutat, a mennyi- 
ben a hely. hitvallásuak részére az eddigi 65.000 frt helyett 73.000 
forint, az ág. hitvallásuak részére pedig 36000 helyett 40,000 forint 
van felvéve. Sőt van e költségvetésben egy egészen uj tétel is; úgyanis 
a minister az erd. róm. kath. status egyházainak segélyezésére most 
először 12.000 frtot irányoz elé. Emez egyházak segélyeinek ily mér- 
tékü növelése is kétségtelenül örvendetes dolog nemcsak az illető egy- 
házak, hanem mindazok előtt, a kik azoknak helyzetét ismerik és szol- 
gálataikat méltányolni tudják. Örömmel jelezzük e segélyemelést mi is, 
mert tudjuk, hogy ez egyházakban sok gyülekezet küzdődik a sze- 
génységgel és nyomorrral. Hogyan ne örvendenénk azon, ha szükölködő 
testvéreinknek segélyt nyujtanak, az ő szükségeiken némileg enyhite- 
nek. Örömmel jelezzük másfelől azért is, mert ebben egy előrelépést 
látunk a liberalismus utján. Nyugati államokban, hol csak az állam az 
egyházzal összeköttetésben maradt, már évekkel ezelőtt liberalis elvek 
alapján oldattattak meg az egyházak javadalmazásának kérdései. Mily 
távol vagyunk mi még attól, minő nagy aránytalanságok a kath. és 
protestans egyházak állami javadalmazásai között! 

Annál inkább kell üdvözölnünk e lépést, mely hosszu évek után, 
most a teljesebb megoldásra törekvés jeleként tétetett. 

Egyet azonban nem hallgathatunk el, és ez az: hogy az unitárius 
egyház segélyében (5,000 forint) semmi emelés nem történt. Miért? 
Avagy nincsenek-e ez egyházban oly gyülekezetek, hol a szükség még 
nagyobb, égetőbb mint bármely más egyházéiban? Avagy püspökének 
vannak-e oly javadalmai, melyekből szegény egyházközségeknek segélyt 
adhatna? Lám a katholikus püspök az államtól nyert nagy vagyonnal 
rendelkezik, több papját egyenesen az állam fizeti s mind e mellett 
12,000 frt irányoztatik elé egyházainak segélyezésére. Ám legyen, le- 


het, hogy szükségük van. De mennyivel inkább egy olyan egyház gyüleke- 

zeteinek, a melytől, mindamellett, hogy a törvény által elismert egyház 
volt, minden állami javak elvétettek, a mely dézma-, s mindenféle vált- 
ságból kiközösittetett, s mely az államot mindezek mellett is minden idő- 
ben a leghivebben szolgálta ! 

Az ultramontán katholicismus és jesuitismus alig bíráltatott ér- 
demlegesebben, mint éppen egy katholikus püspök részéről. Samassa egri 
érsek ama jeles beszédében, melyet a mult hóban husz évi püspöksé- 
gének megünneplése alkalmából az összegyűlt papok előtt tartott, ezeket 
mondotta : 

, Oda irányult minden igyekezetem, hogy a vallás ne szűnjék meg 
soha érzemény és pedig a legszentebb, szellemi és ethikai létünket át- 
ható, vezérlő érzemény lenni; — ne váljék az puszta formává és csak- 
nem mechanikai szokássá, mely valamennyi hibával egyezkedik s olykor- 
olykor valamennyi bűntettel is; mely rendszerint forrása azon lelketlen, 
szívtelen rosszakaratnak, mely összes erkölcsiségét birálatainak szigoru- 
ságába helyezi. 

Ezen minden benső tartalom nélkül vallási formalizmus, mint a 
hipokrizis egyik legveszélyesb és kárhozatosb neme ellen, mely miután 
sikerült annyi hiszékeny, óvatlan lelket megtévesztenie, már magát az 
Istent is elámíthatni hiszi, hivtam fel ismételten önök tevékenységét és 
buzgóságát. Mert oly vallás, mely Krisztus urunk eme szavaival: Deum 
in spiritu et veritate opportet adorare, — Istent lélekben és igazságban 
kell imádni — összhangban sincs, csak olykép exekrátióra méltó, mint 
ama kis imádságmalmok, melyeket bizonyos mongol népek furfangja 
feltalált. Ezek ugyanis, miután kultuszuk gyakori imádkozásra kötelezé 
őket, elhitették magukkal, hogy az istenek azért szeretik az imádságo- 
kat, mert az ajkak mozgalma által megcsapkodott levegő szünet nélkül 
bizonyságot teszen, hogy az emberek velük foglalkoznak. Ennek követ- 
keztében e népségek kis imádságmalmokat találtak fel, melyek szerke- 
zetüknél fogva csapkodván a levegőt, a kivánt mozgalmat örökké fen- 
tartják és azalatt míg malmaik forognak, mindenikök, meg levén győ- 
ződve, hogy az istenek ki vannak elégítve, aggodalom nélkül engedi át 
magát ügyeinek vagy örömeinek. 

Ezen valláserkölcsi abberatiónak legfőbb veszélye pedig abban 
rejlik, hogy az egyéni megjavulás utját a vele rendesen karöltve járó 
gőg azon neme állja el, melyre az evangelium ama farizéus személyé- 
ben rámutat, ki a bűnbánólag mellét verő publikánust megvetve, saját 
tetteivel fenhéjázólag kérkedik ; de az evangelium mindnyájunk okulá- 
sára hozzáteszi: descendit hic (publicanus) iustificatus in domum suam 
ab illo, ez (a publikánus) megigazulva méne házához, inkább, mint amaz." 

Az unitáriusok tagadólagossága. Az unitáriusokról ellenfeleik 
nem egyszer szokták mondani, hogy tagadólagosak, sőt, mert a Krisztus 
istenségét nem fogadták el, elnevezték istentagadóknak is. Némelyek 
előtt az unitárizmus ma sem jelent egyebet, merő tagadásnál, mert csak 
arra tekintenek, mit nem hisznek az unitáriusok, de figyelmen kivül 
hagyják, mi állítólagos az ő vallásukban. Erre nézve érdekesen nyi- 
latkozik Savage amerikai iró, ki a következőket irja: Igen, mi taga- 
dunk, de a mi tagadásaink csak azt jelentik, hogy lassanként feladjuk 
a multról maradt gyermekes dolgokat, a szükkörü nézeteket és fogal- 
makat s Isten igazságának szabadabb légkörébe jövünk. S a mi állitá- 
saink? Mi állítjuk, hogy a világegyetem egy egészet alkot és hogy azt 
szabad vizsgálni és tanulmányozni. Állitjuk, hogy az emberi lélek ép 
és egészséges. Állitjuk, hogy az emberek természetszerűen szeretik az 
igazságot és hogy azt éppen ugy kivánják, mint a hogy kivánja a tüdő 
a levegőt, a szem a világosságot. Nem mi vagyunk hütlenek, hanem 
azok, kik a szükebbkörü nézet mellett állanak és ez állásukban ta- 
gadják a szélesebbkörü, magasabb nézeteket. 

Mi tagadjuk ez ember elestét, mert nem hisszük, mert tudjuk, 
hogy az ember sohasem esett el. De állítjuk ezzel szemben, hogy az 
ember kezdettől fogva felfelé halad. Tagadjuk, hogy Isten csak egy 
nemzetnek jelentette volna ki magát, hogy ő részrehajló lenne. De ál- 
litjuk, hogy ő világosságát, szeretetét és igazságát minden népnek adta, 
a mennyiben azt befogadni tudták. És igy van ez Jézuzt illetőleg is. 
Tagadjuk a háromságtant, mert azt tartjuk, hogy a rendszer, a mely- 
nek az része, a metaphysikának egy darabja, melyet semmi bizonyiték 
nem támogat, s mert azt tartjuk, hogy az elmélet, melyhez az tartozik, 
sértés Istennek igazságosságán az emberekkel való bánásmódjára nézve. 
De állítjuk, nem csak a Názárethi istenfiuságát, hanem minden em- 
berekét, még a legszegényebbekét és a legalsóbbakét is, állítjuk az 
egyetemes isten fiuságot. És tagadjuk a pokol rettenetes dogmáját, hogy 
megóvjuk magunkat a hitetlenségtől. S tesszük ezt azért, mert a mi 
hitünk Istenben oly igaz, hogy mi az ő tökéletes jóságában, igazsá- 
gosságában és szeretetében teljesen hiszünk." 

Az unitárizmus eléhaladása Amerikában. Reynolds Grindall, az 
amerikai unitárius társulat titkárának Kovács barátunkhoz intézett le- 
veléből közöljük az alábbiakat: , A Channing alapot a nemzeti confe- 
rentia Tanácsa a mi gondozásunkra bizta volt, s én egy hivatalos irat- 
ban kértem a nevezett Tanácsot, hogy hatalmazzon fel, hogy elküld- 
hessem, de még hivatalos értesítést nem kaptam. Én ujból megsürge- 
tem az engedélyt s reméllem, hogy azonnal kapok feleletet és aztán 

Levelét csak a saratogai conferentiáról való visszatérésemkor vet- 
tem. Conferentiánk nagyszerüen sikerült. Mindnyájan tele voltunk jó- 
akarattal és lelkesedéssel. 

Egyetlen veszekedő hang se volt hallható. Az ön ittléte óta a mi 
ügyünk nagy haladást tett. Öz év alatt százon felül szaporodott eklé- 
zsiáink száma. E gyarapodás éppen akkora mint a milyen az első negy- 
ven év alatt történt, a mikor mint testület keletkeztünk az Egyesült- 
Államokban. Nem látok semmi okot arra, hogy miért ne haladhatnánk 
igy tovább, növelve egyházunk számát minden évben 25—30 uj eklé- 
zsiával. És én abban a meggyőződésben vagyok, hogy 1900-ban két- 
szer annyi lesz eklézsiáink száma, mint volt ezelőtt huszonöt évvel. 
E tekintetben minden előny a mi részünkön van. A régi hit ereje enyé- 
szőfélben van; mig ellenben a szabadság és józan ész hite mindennap 
erősebb kezd lenni és nagyobb tért elfoglalni. Nem csak az valószinü, 
hogy tiz év mulva hat vagy hétszáz eklézsiánk lesz, de az is való- 
szinü, hogy a régi egyházak ereibe a szabadság és józan gondolkodás 
vérét fogjuk átönteni. 

Adja át mély tiszteletemet Ferencz József püspök urnak és szi- 
vélyes üdvözletemet a magyarhoni rokonhitü egyházaknak. Önnek pedig 
kiváló tisztelettel vagyok 

Boston, 1891. sept. 26. 

őszinte hive 
REYNOLDS GRINDALL. 

Pap Mózes tanár meggyengült egészsége miatt az E. Főtanács- 
hoz beadta lemondását és nyugalomba lépett. Ez alkalomból részünkről 
a legmélyebb sajnálatunknak adunk kifejezést, hogy őt, mint tanári 
karunknak egyik legbecsesebb lánczszemét, ezután nélkülöznünk kell. 
Harmincznégy esztendeig folytatta tanári működését. Ez idő alatt elő- 
ször mint tanárunkat, később mint collegánkat csak szeretni és tisz- 
telni tanultuk, Ő egy hivatott tanárnak valódi mintaképe volt. Tanári 
kötelességeit bámulatos pontossággal s lelkiismeretes buzgósággal tel- 
jesitette, valamint a főjegyzőséget is, melyet 17 évig viselt. Áldott jó 
természet, puritán jellem voltak főékességei. Hiuság, nagyravágyás és 
irigység távol állottak nemes lelkületétől. A miveltség nála a legna- 
gyobb szerénységgel egyesült. E kiváló tulajdonoknál fogva csak áldá- 
sos lehetett az ő müködése főiskolánknál. "Midőn szivünkből kivánjuk, 
hogy a megérdemlett nyugalom idejét jó egészségben és sokáig élvezze , 
egyszersmind melegen ajánljuk egyik tanitványának az alábbi felhivá- 
sát az érdekeltek figyelmébe. 

Nagy Gyula rajztanárnak a tordai polgári iskolától főiskolánk- 

hoz történt kinevezését örömmel jelezzük; mert a jeles képzettségü ifju 
tanárban egy lelkes és buzgó szakembert nyertünk. 

Révész Bálint a tiszántuli ref. egyházkerület püspöke oct. 8-án 
16 éves korában elhunyt. Nevét egyéb munkái mellett buzgó keresz- 
tény szivből, hivő lélekből áradott imái halhatlanitják. 

Az ámerikai irodalmat nagy veszteség érte, mert annak egyik 
legkiválóbb képviselője, Lowell Russell Jakab, ki 1819. febr. 22-én 
született, Bostonban, meghalt ugyanott, 1891. aug. havában. A Lowell 
család egyike a legnevezetesebb családoknak Új-Angliában. Az ősök 
1639-ben ment Amerikába, s a Massachusetts államban, Newbury-ben 
telepedett le. A családból több jeles lelkész volt. A költő házában, 
Cambridge-ben, a festett falon következő motto áll: ,In necessariis uni- 
tas; in non necessariis libertas: in omnibus Caritas". Loövell János, a 
nagyapja, mint törvényhczó és jeles biró tünt ki. Az ő szerzeménye az 
a törvényczikk, a mely :. Massahusetts-i államban, 1820-ban a rabszolga- 
kereskedést megszüntette, s a melyre a költő büszkébb volt, mintha 
nemesi levelet kapot: volna. Egy másik tagja a családnak a pamut-gyár 
megalapitója volt, Lowell városában, a kinek ez élénk kereskedő város 
a nevét is viseli. Egy másik tagja pedig a , Lowell intézetet" alapította 
Bostonban, a hol, ingyen, népszerű felolvasásokat tartanak kiváló tudósok 
a közönség számára. Szóval a Lowell-család sok jeles férfit és jóltevőt 
adott hazájának. 

A költő apja, dr. Lowell Károly unitárius lelkész volt, tovább 
egy félszázévnél Bostonban, a hol nagy tiszteletben és közkedveltségben 
részesült. Öt gyermeke közül a költő volt a legifjabb. Legidősebb test- 
vére Putnam asszony szintén kitünő politikai és historiai irónő volt. 
Ő védelmezte Kossuthot, mikor egy cambridgei tanár, ki meg volt vesz- 
tegetve, megtámadta. Lowell Károly a gyermekeit puritan egyszerüség- 
ben nevelte fel. A költőnek az olvasás iránt ösztönt az apja 4000 kö- 
tetből álló könyvtára adta. E könyvtárban angol és franczia klasszikus 
művek voltak, melyeket később német, olasz és spanyol művekkel gyara- 
pított. 

A költő tanulmányait a Harward egyetemen fejezte bé. Már itt 
mutatkozott benne a költői hajlam, s kezdett verseket irogatni. Lowell 
szerencsés időben kezdette meg irói pályáját. A szigoru puritán theologia 
meg volt törve. A gondolat felszabadult. Ez termékeny időszak volt az 
irodalomban. Ekkor kezdettek megjelenni Bryant, Longfellow, Holmes és 
Whittier költeményei, Channing és Emerson essay-i, Bancroft és Prescott 
történelmi munkái. 

Longfellow 1885-ben lemondván tanári állásáról, helyét a Harvard 

egyetemen Lowell foglalta el, mint a modern nyelvek s irodalom tanára. 
Kiváló érdemeit azzal jutalmazták, hogy követnek nevezték ki, először 
Spanyolországba, azután Angliába, Londonba. Költői s prózai munkái 
összegyüjtve 10 kötetben jelentek meg. 1853-ban vesztette el első nejét, 
kitől három gyermeke maradott, második neje, kitől nem volt gyermeke, 
1885-ben halt meg. Lowell igazi amerikai iró volt; puritán jellemü, 
finom miveltségü s megnyerő modoru ember. Story Vilmos a halálára 
irt költeményében igy szól: , Veszteségedet nem csak én, gyermekkori, 
ifjukori, fér! és aggkori barátod, hanem az angol nyelvet beszélő két . 
nemzet gyászolja." 

Gyászhirek: Kriza Gyula m. kir. pénzügyi titkár, a néhai 
felejthetlen emlékü s nagynevü püspöknek: Kriza Jánosnak s özvegyen 
maradott jó nejének: Füzi Borbárának elsőszülött fiok s utolsó gyer- 
mekük f. évi sept. hó 20-án, életének 48-ik, boldog házasságának 14-ik 
évében hosszas szenvedés után meghalt. 

Kriza Gyula 1842-ben Kolozsvárt született. Tanulmányait az it- 
teni kolozsvári unitárius főiskolában kezdette s végezte szép síkerrel s 
a jogi pálya végeztével fogalmazói gyakornokságra a volt főkormány- 
székhez vétetett fel. Ennek feloszlatása után ő is Budapestre ment a 
a ministeriumhoz, honnan több évi hivataloskodás ulán, mint pénz- 
ügyi fogalmazó Kolozsvárra, majd mint pénzügyi titkár előbb Deésre, 
azután Kaposvárra, Segesvárra, végül Kolozsvárra került. 

Készültsége, munkaszeretete s buzgósága, melyek hivatali pályá- 
ján vezették s melyeket a társadalmi élet s egyháza ügyeinél is oda- 
adólag hasznositott, gyorsan vitték előres szerezték meg számára főbbjei 
szeretetét s mind azok tiszteletét s bizalmát, kik őt ismerni tanulták, 
mig nem a gyászos végzet haladásának utját állá, s a nemes férfit 
pályájáról elszólitá. 

Szép miveltségü és szép lelkületü ember volt. s főleg a magyar, 
angol, franczia és német irodalomban való jártasságával atyjának méltó 
fia. Halálát sokan fájlalják, de mindenekfölött édes anyja, ki a többi 
gyermekei után őt is, az utolsót elvesztette; s neje Arringer Gizella és 
két gyermeke, kik a jó férjet és atyát siratják. 

— Gyulay László, Kolozsvár város pénztárnokát és egy ház- 
tanácsost fájó veszteség érte, anyósa özv. Kovács Jánosné, szül. 
Gyergyai Klára életének 83-ik évében, Nagy-Szebenben történt el- 
hunytában. 

Igen tisztelt szerkesztőség ! 


Sziveskedjék, becses folyóiratunkban helyet adni, az alábbi soroknak , 
melyek valódi tiszteletnek kifejezést adni hivatvák. 1 

Ugyanis, "e jelen évvel tanári székétől, a kolozsvári unitárius főiskola 
egyik szeretett tanára, Nt. Pap Mózes ur, bucsut vett. Pályáját 1857-ben kez- 
dette. Alatt írt akkor VII. osztályos tanuló voltam. Az első fellépése oly ha- 
tással volt rám, hogy e percztöl kezdve, a szilárd akarat, a kötelesség mély 
érzése és tántoríthatatlan igazzságszeretete mintaképét. láttam benne. Mint 
ilyent egész lelkemből szerettem és tiszteltem. E szeretet és tisztelet ma is oly 
melegen él szivemben, mint midőn tanárom volt, melynek kifejezést adni, a 
tanári széktől való visszavonulása alkalmával legszentebb kötelességemnek 
érzem. 

Egyuttal pedig bátor vagyok tisztelettel felhivni Nt. Pap Mózes urnak, 
az általam jól ismert tiszteletnek érzetét szivökbea hordozó, 1857-től fogva 
volt tanitványait, hogy ezen érzett tiszteletnek sicssenek kifejezést adni ők is. 
És midőn ki-ki e szeretet és tiszteletnek kifejezést ad, csatoljon melléje csupán 
egy forintot, oly czélból, hogy ezen igy begyült forintokból szülessék egy 
alap, melynek czíme ez lenne: ,Pap Mózes erénydij alapitvány." Kamataiból 
10"/, örökre tőkésittessék, a többi része pedig, lehetőleg 50 forint összegekben, 
adassék év végével, a kifogástalanúl legerényesebb unitárius tanuló-ifjak- 
nak, a kereszturi, tordai és kolozsvári unitárius iskolákban. Több versenyző 
létében sorsvonás döntsön és csak a felsőbb osztálybeliek pályázhassanak V— 
VIII-ig. Én e czélból csekélységemet tekintve tisztelettel ide zárok 5 az az öt 
forintot. Legyen ez az alap kezdő pontja. 

A szerkesztőséget pedig kérem, hogy ezen 5 frtot sziveskedjék átadni 
az unitárius status pénztárnokának. Egyuttal arra ís kérem, hogy az ezután 
HASSZÁN SL forintokat is legyen szives meggyűjtve, átadni (Készséggel 

zerk.). 3 

H.-Szt.-Pál, 1891. sept. 1. 

EGYED FERxcz, 
h.-szt.-páli unitárius pap. 

